Soliq toʻlovchilarga ayrim interaktiv davlat xizmatlarini koʻrsatish boʻyicha maʼmuriy reglamentlarni tasdiqlash toʻgʻrisida
(resolution, 2025-12-25)

Oʻzbekiston Respublikasi Prezidentining “Yashirin iqtisodiyotni qisqartirish va soliq organlari faoliyati samaradorligini oshirish boʻyicha tashkiliy chora-tadbirlar toʻgʻrisida” 2020-yil 30-oktabrdagi PF-6098-son Farmoni ijrosini taʼminlash hamda soliq toʻlovchilarni hisobga qoʻyish sohasida davlat xizmatlarini koʻrsatish tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Milliy qonunchilik bazasini kompleks tizimlashtirish chora-tadbirlari toʻgʻrisida” 2021-yil 30-apreldagi PF-6218-son Farmoniga muvofiq normativ-huquqiy hujjatlarni qonunchilik tarmoqlari boʻyicha tizimlashtirish, yuqori yuridik kuchga ega boʻlgan qonunchilik hujjati shakliga oʻtkazish orqali ayrim idoraviy normativ-huquqiy hujjatlarni bekor qilish, tarqoq hujjatlarni tizimlashtirish orqali tartibga solish yukini kamaytirish va ishbilarmonlik muhitini yaxshilash boʻyicha amaliy chora-tadbirlar belgilanganligi maʼlumot uchun qabul qilinsin. 2. Quyidagilar: Koʻchmas mulk ijara yoki tekin foydalanish shartnomalarini davlat soliq xizmati organlarida hisobga qoʻyish boʻyicha davlat xizmatini koʻrsatish maʼmuriy reglamenti 1-ilovaga muvofiq; Chet el yuridik shaxslarining doimiy muassasalarini hamda alohida boʻlinmalarini davlat soliq xizmati organlarida hisobga qoʻyish (hisobdan chiqarish) boʻyicha davlat xizmatini koʻrsatish maʼmuriy reglamenti 2-ilovaga muvofiq; Oʻzbekiston Respublikasida tovar-xom ashyo birjalarida operatsiyalarni amalga oshiruvchi va (yoki) tashkillashtirilgan savdolarda jamiyatlarning aksiyalarini sotib oladigan (sotadigan) hamda jismoniy shaxslarga Oʻzbekiston Respublikasi hududi realizatsiya qilish joyi deb eʼtirof etiladigan elektron shakldagi xizmatlarni koʻrsatuvchi chet el yuridik shaxslarini davlat soliq xizmati organlarida hisobga qoʻyish (hisobdan chiqarish) boʻyicha davlat xizmatini koʻrsatish maʼmuriy reglamenti 3-ilovaga muvofiq; Soliq toʻlovchilarni soliq organlarida soliq solish obyekti boʻyicha hisobga qoʻyish yuzasidan davlat xizmatini koʻrsatish maʼmuriy reglamenti 4-ilovaga muvofiq; Tashqi iqtisodiy faoliyatni amalga oshiruvchi Oʻzbekiston Respublikasi rezidentlari — yuridik va jismoniy shaxslarning doimiy joylashuvi (rezidentlik) faktini rasmiy tasdiqlab berish boʻyicha davlat xizmatini koʻrsatish maʼmuriy reglamenti 5-ilovaga muvofiq; Soliq toʻlovchilarga shaxsiy hisobvaraqlardan koʻchirmalarni va solishtirma dalolatnomani taqdim etish boʻyicha davlat xizmatlarini koʻrsatish maʼmuriy reglamenti 6-ilovaga muvofiq; Jismoniy shaxslarning jami yillik, ixtiyoriy va dastlabki tarzdagi hamda chet el jismoniy shaxsining mol-mulkini realizatsiya qilishdan olingan daromadlari toʻgʻrisidagi deklaratsiyalarini taqdim etish boʻyicha davlat xizmatini koʻrsatishning maʼmuriy reglamenti 7-ilovaga muvofiq; Jismoniy shaxslarning professional va oliy taʼlim, nodavlat maktabgacha taʼlim tashkilotlari va (yoki) maktablar hamda olingan ipoteka kreditlariga yoʻnaltirilgan daromadlari boʻyicha ortiqcha toʻlangan daromad soligʻini qaytarishga ariza yuborish boʻyicha davlat xizmatini koʻrsatishning maʼmuriy reglamenti 8-ilovaga muvofiq; Yuridik shaxslarga soliq toʻlovchining identifikatsiya raqamini berish va qoʻllash boʻyicha davlat xizmatini koʻrsatishning maʼmuriy reglamenti 9-ilovaga muvofiq; Soliq toʻlovchilar tomonidan soliq imtiyozlaridan foydalanish boʻyicha davlat xizmatlarini koʻrsatishning maʼmuriy reglamenti 10-ilovaga muvofiq tasdiqlansin. 3. Belgilansinki: Oʻzbekiston Respublikasida tovar-xom ashyo birjalarida operatsiyalarni amalga oshiruvchi va (yoki) tashkillashtirilgan savdolarda jamiyatlarning aksiyalarini sotib oladigan (sotadigan) chet el yuridik shaxslarini soliq organlarida hisobga qoʻyish tuman (shahar) soliq inspeksiyasi tomonidan, jismoniy shaxslarga Oʻzbekiston Respublikasi hududi realizatsiya qilish joyi deb eʼtirof etiladigan elektron shakldagi xizmatlarni koʻrsatuvchi chet el yuridik shaxslarini soliq organlarida hisobga qoʻyish Yirik soliq toʻlovchilar boʻyicha hududlararo soliq inspeksiyasi tomonidan Soliq qoʻmitasining rasmiy veb-sayti orqali elektron tarzda amalga oshiriladi; soliq toʻlovchilarni soliq organlarida soliq solish obyekti boʻyicha hisobga qoʻyish qoʻshilgan qiymat soligʻini toʻlovchilar boʻyicha — Qoraqalpogʻiston Respublikasi, viloyatlar va Toshkent shahar soliq boshqarmalari tomonidan, yirik soliq toʻlovchilarga — Yirik soliq toʻlovchilar boʻyicha hududlararo soliq inspeksiyasi tomonidan, boshqa soliq toʻlovchilarga — soliq solish obyekti joylashgan tuman (shahar) soliq inspeksiyasi tomonidan amalga oshiriladi; soliq toʻlovchilarga shaxsiy hisobvaraqlardan koʻchirmalarni va solishtirma dalolatnomani taqdim etish boʻyicha davlat xizmatlari Soliq qoʻmitasining rasmiy veb-saytida soliq toʻlovchining shaxsiy kabineti orqali soliq xizmati organlari tomonidan soliq majburiyatlari hisobi yuritilayotgan (yuritilgan) tegishli shaxsiy hisobvaraqlardagi maʼlumotlar asosida onlayn tarzda 24/7 rejimida davlat xizmati koʻrsatiladi; yuridik shaxsning rahbar va (yoki) hisobchisi oʻzgarganda, yuridik shaxsning mansabdor shaxsi tomonidan bunday oʻzgarishlar yuzaga kelgan kundan eʼtiboran oʻn kun muddatda soliq toʻlovchining shaxsiy kabineta yoki soliq mobil ilovasi orqali soliq organlari xabardor qilinadi. 4. Soliq qoʻmitasi bir oy muddatda: koʻchmas mulk ijara yoki tekin foydalanish shartnomalarini elektron shaklda rasmiylashtirish va hisobga qoʻyishning maxsus avtomatlashtirilgan axborot tizimi ishlab chiqilishini; manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Soliq qoʻmitasi raisi Sh.D. Kudbiyev zimmasiga yuklansin. 1. Ushbu Reglament yuridik va jismoniy shaxslar tomonidan tuzilgan koʻchmas mulk ijara yoki tekin foydalanish shartnomalarini Davlat xizmatlari markazi yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali davlat soliq xizmati organlarida hisobga qoʻyish boʻyicha davlat xizmatini koʻrsatish tartibini belgilaydi. 2. Koʻchmas mulk ijara yoki tekin foydalanish shartnomalari (keyingi oʻrinlarda — koʻchmas mulk shartnomalari) qonunchilik hujjatlarida belgilangan tartibda tuziladi va soliq xizmatlari yoki YIDXP orqali davlat soliq xizmati organlarida hisobga qoʻyiladi. 3. Koʻchmas mulk shartnomasi amal qilish muddati qonunchilik hujjatlarida belgilangan muddatlar doirasida, taraflar oʻrtasida tuzilgan shartnomaga muvofiq belgilanadi. 4. Koʻchmas mulk shartnomasi mazkur Reglamentga 1-ilovada keltirilgan namunaviy shaklga muvofiq yoki qonunchilik hujjatlariga zid boʻlmagan shaklda tuziladi. 5. Koʻchmas mulk shartnomalari davlat soliq xizmati organlarida ushbu Reglamentga 2-ilovada keltirilgan sxemaga muvofiq hisobga qoʻyiladi. 6. Koʻchmas mulk ikkilamchi ijaraga (tekin foydalanishga) (agar bu haqda shartnomada koʻrsatilgan boʻlsa) birlamchi ijaraga (tekin foydalanishga) oluvchi tomonidan boshqa shaxslarga ijaraga (tekin foydalanishga) berishi mumkin. Ikkilamchi shartnomalar ham mazkur Reglamentda belgilangan tartibda soliq organida hisobga qoʻyiladi. Bunda ijaraga (tekin foydalanishga) beruvchi koʻchmas mulk shartnomalarini soliq organlarida hisobga qoʻyishda, ikkilamchi ijaraga (tekin foydalanishga) berishga ruxsat berganligini YIDXP yoki davlat soliq xizmati organlarining maxsus avtomatlashtirilgan axborot tizimlari orqali tasdiqlaydi. 7. Ijaraga (tekin foydalanishga) beruvchi koʻchmas mulk shartnomasini shartnoma tuzilgan kundan eʼtiboran uch kundan kechiktirmay davlat soliq xizmati organida hisobga qoʻyishi shart. 71. Turar joy egasi tomonidan ijara yoki tekin foydalanish shartnomasini soliq xizmati organlarida hisobga qoʻyish bilan bir vaqtda ijaraga oluvchilar yoki tekin foydalanuvchilar ijara yoki tekin foydalanish muddatiga vaqtincha roʻyxatga qoʻyish uchun soʻrovnoma yuborilishi mumkin. Bunda ushbu soʻrovnomaga asosan ijara yoki tekin foydalanish shartnomasida koʻrsatilgan shaxslar shartnomada koʻrsatilgan muddatda ushbu turar joyga avtomatik ravishda vaqtincha roʻyxatga olinadi. Soliq xizmati organlarida hisobga olingan ijara (tekin foydalanish) shartnomasining amal qilish muddati tugaganda yoki muddatidan oldin bekor qilinganda, vaqtincha roʻyxatga olish avtomatik ravishda (mulk egasining qoʻshimcha murojaatisiz va ijara oluvchi (lar)ning roziligisiz) bekor qilinadi. 8. Koʻchmas mulk shartnomalarini davlat soliq xizmati organlarida hisobga qoʻyishda toʻlov undirilmaydi. Koʻchmas mulkning ijara (tekin foydalanish) shartnomalarini soliq xizmati organlarida hisobga qoʻyish bilan bir vaqtda vaqtincha turgan joyi boʻyicha roʻyxatga olish uchun soʻrovnoma yuborilganda, ijaraga oluvchi(lar)ni vaqtincha turgan joyi boʻyicha roʻyxatga olish uchun Oʻzbekiston Respublikasining “Davlat boji toʻgʻrisida”gi Qonunida belgilangan miqdorda davlat boji undiriladi. Davlat boji summasi Vazirlar Mahkamasining 2018-yil 22-oktabrdagi 845-son qarori bilan tasdiqlangan Oʻzbekiston Respublikasi fuqarolarini doimiy yashash joyi va vaqtincha turgan joyi boʻyicha roʻyxatga olish tartibi toʻgʻrisidagi nizom hamda 2019-yil 28-dekabrdagi 1049-son qarori bilan tasdiqlangan Oʻzbekiston Respublikasi fuqarolarini Toshkent shahri va Toshkent viloyatida doimiy yashash va vaqtincha turgan joyi boʻyicha roʻyxatga olish tartibi toʻgʻrisidagi nizomda belgilangan tartibda taqsimlanadi. 9. Yuridik shaxslarni qonunchilik hujjatlarida belgilangan tartibda davlat roʻyxatidan oʻtkazishda yuridik shaxsning joylashgan yeri sifatida yashash uchun moʻljallanmagan joy koʻrsatilishi lozim. Koʻp kvartirali uylarda yuridik shaxslar ruxsat berilgan faoliyat turlari boʻyicha faqat yashash uchun moʻljallanmagan joylarda joylashtiriladi. Istisno tariqasida, qonunchilik hujjatlarida nazarda tutilgan hollarda yashash uchun moʻljallangan joylarda yuridik shaxslarni ruxsat berilgan faoliyat turlari boʻyicha joylashtirishga ruxsat etiladi. 10. Koʻchmas mulk shartnomalarini soliq xizmati organlarida hisobga qoʻyish YIDXP yoki Soliq qoʻmitasining maxsus avtomatlashtirilgan axborot tizimida soliq toʻlovchining shaxsiy kabineti orqali masofadan turib, faqat elektron shaklda real vaqt rejimida amalga oshiriladi. Bunda, ijaraga (tekin foydalanishga) beruvchi (oluvchi) tomonidan maxsus avtomatlashtirilgan axborot tizimi orqali ushbu Reglamentga 3-ilovada keltirilgan shaklga muvofiq ijaraga beruvchi, ijaraga oluvchi va ijaraga (tekin foydalanishga) berilgan mulk toʻgʻrisidagi maʼlumotlar shakllantiriladi. Soliq toʻlovchining shaxsiy kabineti orqali ijaraga (tekin foydalanishga) beruvchi (oluvchi) tomonidan yuborilgan koʻchmas mulk shartnomasini ijaraga (tekin foydalanishga) oluvchi (beruvchi) tomonidan 5 kun muddatda tasdiqlanmagan taqdirda, ushbu shartnoma davlat soliq xizmati organlarida hisobga olinmagan hisoblanadi. 101. Turar joy ijara yoki tekin foydalanish shartnomalarini soliq xizmati organlarida hisobga qoʻyish bilan bir vaqtda vaqtincha turgan joyi boʻyicha roʻyxatga olish soʻrovnomaga ijaraga oluvchi(lar) va ularning turmush oʻrtogʻi hamda farzandlarining JSHSHIRlarini kiritish orqali amalga oshiriladi. Bunda ijaraga (tekin foydalanishga) beruvchi tomonidan maxsus avtomatlashtirilgan axborot tizimi orqali ijaraga (tekin foydalanishga) oluvchi va uning turmush oʻrtogʻi hamda farzandlarining shaxsiy guvohnomasi, pasporti (ID-karta) va tugʻilganlik guvohnomalari haqidagi maʼlumotlar tegishli vazirlik va idoralarning maʼlumotlar bazasi bilan integratsiya asosida avtomatik shakllantiriladi. 11. Shartnoma elektron tarzda hisobga qoʻyilganda koʻchmas mulk shartnomasi hisobga qoʻyilganligi haqida mazkur Reglamentga 4-ilovada keltirilgan shaklga muvofiq QR-kodi mavjud guvohnoma shakllanadi. Koʻchmas mulkning ijara (tekin foydalanish) shartnomasini soliq xizmati organlarida hisobga qoʻyish bilan bir vaqtda vaqtincha turgan joyi boʻyicha roʻyxatga olinganda, guvohnoma bilan birgalikda vaqtincha turgan joyi boʻyicha roʻyxatga olish uchun Oʻzbekiston Respublikasining “Davlat boji toʻgʻrisida”gi Qonunida belgilangan davlat boji miqdori koʻrsatilgan xabarnoma (invoys) avtomatik ravishda shakllanadi. Guvohnomaning haqiqiyligi QR-kodni maxsus mobil ilova orqali tekshirib koʻrish yoʻli bilan aniqlanadi. Guvohnomaning QR-kodi tekshirilganda hisobga qoʻyilgan koʻchmas mulk shartnomasining elektron shakliga XML formatida havola qilinadi. Ikki va undan ortiq soliq solish obyektlariga ega boʻlgan yuridik va jismoniy shaxslarga har bir koʻchmas mulk shartnomasi soliq organida hisobga qoʻyilganligi toʻgʻrisida alohida guvohnoma beriladi. 111. Davlat boji toʻlanganidan soʻng vaqtincha turgan joyi boʻyicha roʻyxatga olish uchun soʻrovnoma hisobga olingan ijara shartnomasi rekvizitlari bilan birgalikda Ichki ishlar vazirligining “Manzil” axborot tizimiga yuboriladi. Vaqtincha turgan joyi boʻyicha roʻyxatga olish Vazirlar Mahkamasining 2018-yil 22-oktabrdagi 845-son qarori bilan tasdiqlangan Oʻzbekiston Respublikasi fuqarolarini doimiy yashash joyi va vaqtincha turgan joyi boʻyicha roʻyxatga olish tartibi toʻgʻrisidagi nizom hamda 2019-yil 28-dekabrdagi 1049-son qarori bilan tasdiqlangan Oʻzbekiston Respublikasi fuqarolarini Toshkent shahri va Toshkent viloyatida doimiy yashash va vaqtincha turgan joyi boʻyicha roʻyxatga olish tartibi toʻgʻrisidagi nizomda belgilangan tartibda amalga oshiriladi. Ijaraga oluvchi(lar) ichki ishlar organlarining tegishli migratsiya va fuqarolikni rasmiylashtirish boʻlinmalarida vaqtincha turgan joyi boʻyicha roʻyxatga olinganidan soʻng ijaraga oluvchi(lar)ga soliq organlari axborot tizimidagi shaxsiy kabineti orqali QR-kod bilan himoyalangan qayd varagʻi yuboriladi. Soʻrovnoma yuborilgan kundan boshlab oʻn kun muddatda davlat boji toʻlanmagan taqdirda, vaqtincha turgan joyi boʻyicha roʻyxatga qoʻyish haqidagi arizani koʻrib chiqish avtomatik ravishda rad etiladi. Murojaat rad etilgandan soʻng mulkdor yoki ijaraga (tekin foydalanishga) oluvchi ushbu Nizomga muvofiq umumiy asoslarda qayta soʻrovnoma yuborishi mumkin. 12. Jismoniy shaxslar oʻrtasida tuzilgan koʻchmas mulk shartnomasi davlat soliq xizmati organida hisobga qoʻyilganda, oʻsha vaqtning oʻzida joriy yil uchun hisoblangan jismoniy shaxslardan olinadigan daromad soligʻini toʻlash haqidagi toʻlov xabarnomasi shakllanadi va soliq toʻlovchiga taqdim etiladi. 13. Koʻchmas mulk shartnomasi belgilangan tartibda tuzilgan shartnomada koʻrsatilgan muddat tugaganidan soʻng bekor boʻladi. Shartnoma bekor boʻlgan vaqtdan boshlab vaqtincha turgan joyi boʻyicha roʻyxatga olinganlik ham bekor boʻladi. 14. Taraflarning kelishuviga binoan yoki qonunchilikda belgilangan tartibda koʻchmas mulk shartnomasi muddatidan oldin bekor boʻlgan yoki haqiqiy emas deb topilgan hollarda koʻchmas mulk shartnomasi ijaraga (tekin foydalanishga) beruvchi tomonidan maxsus avtomatlashtirilgan axborot tizimi orqali real vaqt rejimida hisobdan chiqariladi. Hisobdan chiqarish bilan bir vaqtda ijaraga (tekin foydalanishga) beruvchining soʻrovi Ichki ishlar vazirligining “Manzil” axborot tizimiga yuboriladi va ijaraga oluvchining vaqtincha roʻyxatga olinganligi bekor qilinadi. 15. Mazkur Reglament talablarining buzilishida aybdor boʻlgan shaxslar qonunchilikda belgilangan tartibda javobgarlikka tortiladi. 16. Ushbu Reglament talablariga rioya etilishi ustidan nazorat davlat soliq xizmati organlari tomonidan qonunchilik hujjatlariga muvofiq amalga oshiriladi. NAMUNA Koʻchmas mulkni ijaraga yoki tekin foydalanishga berish SHARTNOMASI _____________ (tuzilgan sana) __________________ (tuzilgan joy nomi) Biz, ______________________ viloyati (Qoraqalpogʻiston Respublikasi, Toshkent shahri), ______________ tumani (shahar), ________________ MFY, _________________ koʻchasi (mavzesi, dahasi) ____-uy ____-xonadonda doimiy yashash joyi boʻyicha roʻyxatga olingan, _________yilda tugʻilgan _______________________ __________________ ________________________ (pasport (ID) seriyasi ____, raqami _____________, ______ yilda _____________ tuman (shahar) IIBdan berilgan) (bundan buyon matnda Ijaraga beruvchi deb yuritiladi) bir tomondan va ____________________ viloyati (Qoraqalpogʻiston Respublikasi, Toshkent shahri), _________________ tumani (shahar), __________________ MFY, __________________ koʻchasi (mavzesi, dahasi) ____-uy _____-xonadonda doimiy yashash joyi boʻyicha roʻyxatga olingan, _______ yilda tugʻilgan ______________________ _____________________ ______________________ (pasport (ID) seriyasi ____, raqami ___________, ______ yilda ________________ tuman (shahar) IIBdan berilgan) (bundan buyon matnda Ijaraga oluvchi deb yuritiladi) ikkinchi tomondan ushbu shartnomani quyidagilar haqida tuzdik: I. Shartnoma predmeti 1. Men, Ijaraga beruvchi mulk huquqi asosida tegishli boʻlgan _____________________ viloyati (Qoraqalpogʻiston Respublikasi, Toshkent shahri), ____________ tumani (shahar), ________________ MFY, __________________ koʻchasi (mavzesi, dahasi) ____-uy ____-xonadonda joylashgan uy-joyni Ijaraga oluvchiga vaqtincha egalik qilish va foydalanish uchun haq evaziga (tekin foydalanishga) berdim, men, Ijaraga oluvchi, ushbu uy-joyni vaqtincha egalik qilish va foydalanish (tekin foydalanish) uchun qabul qildim. 2. Ijaraga berilayotgan uy-joy quyidagilardan iborat: umumiy foydalanish maydoni __________________________ (maydoni soʻzlar bilan) m2, yashash (foydalanish) maydoni ___________________ (maydoni soʻzlar bilan) m2 boʻlgan (___ta yashash xonasi, dahliz, oshxona, sanuzel va hokazo)ni tashkil etadi. 3. Yuqorida koʻrsatilgan uy-joy Ijaraga beruvchiga Davlat kadastrlari palatasi _______________ (viloyat, shahar) boshqarmasi _____________ tuman (shahar) filiali tomonidan berilgan davlat reyestridan koʻchirma (№ _____________________ reyestr raqami va sanasi)ga asosan tegishli boʻlib, Koʻchmas mulk obyektlariga boʻlgan huquqlarning Davlat reyestrida _____________________ kadastr raqami bilan roʻyxatga olingan. 4. Ijaraga beruvchi yuqorida koʻrsatilgan uy-joyni Ijaraga oluvchiga ___________________ (yil, oy, kun) muddatga, yaʼni _____ (yil, oy, kun)gacha topshiradi. II. Ijara haqi 5. Ijaraga berilgan uy-joyidan foydalanish uchun ijara haqi taraflar kelishuviga asosan bir oyga (yilga, kunga) _______ soʻmdan, umumiy ijara haqi __________ soʻmni tashkil qiladi. Ijaraga oluvchi oʻtgan (yoki joriy) oy uchun toʻlovni har oyning ____ kuniga qadar Ijaraga beruvchiga toʻlashi shart. 6. Ijaraga oluvchi berilgan uy-joydan foydalanish uchun ijara haqi toʻlov muddatini ketma-ket ikki martadan ortiq buzsa, Ijaraga beruvchi shartnomani bir tomonlama bekor qilishga va ijaraga berilgan uy-joyni boʻshatib berishni Ijaraga oluvchidan talab qilishga haqli. III. Tomonlarning huquq va majburiyatlari 7. Men, Ijaraga oluvchi, ijaraga (tekin foydalanishga) olingan uy-joyni vazifasiga muvofiq ravishda foydalanishni, oʻz holatida saqlanishini taʼminlashni, uni yaxshi holda tutishni hamda sanitariya va yongʻindan saqlash qoidalariga toʻliq rioya etishni, ijara haqini oʻz vaqtida toʻlab turishni oʻz zimmamga olaman. 8. Men, Ijaraga oluvchi (yoki Ijaraga beruvchi), sovuq va issiq suvdan, elektr energiya va gazdan, telefon aloqasi hamda maishiy chiqindilardan foydalanganlik uchun, shuningdek uy-joy bilan bogʻliq boʻlgan barcha toʻlovlarni oʻz vaqtida tegishli tashkilotlarga qonunchilik hujjatlarida belgilangan tariflar boʻyicha va muddatda toʻlashni oʻz zimmamga olaman. 9. Men, Ijaraga beruvchi, mulk huquqi asosida tegishli mulkni ijaraga berganligim va buning natijasida daromad olayotganim uchun qonunchilik hujjatlarida belgilangan tartibdagi soliqlar va yigʻimlarni oʻz vaqtida tegishli davlat soliq xizmati organiga toʻlab borishni oʻz zimmamga olaman. IV. Tomonlarning javobgarligi va nizolarni hal etish 10. Ushbu shartnoma talablarini lozim darajada bajarmagan yoki bajarishdan bosh tortgan taraf qonunchilik hujjatlarida belgilangan tartibda javobgar boʻladi. 11. Uy-joyni ijaraga (tekin foydalanishga) berish shartnomasini bekor qilish yoki unga oʻzgartirishlar kiritish taraflarning kelishuviga asosan amalga oshiriladi, nizo kelib chiqqan taqdirda sud tartibida hal qilinadi. Shartnomani bekor qilish haqida taraflardan har biri boshqa tarafni bir oy oldin yozma ravishda ogohlantiradi. Uy-joyni Ijaraga oluvchi oʻzi bilan birga doimiy yashaydigan boshqa fuqarolarning roziligi bilan Ijaraga beruvchini uch oy avval yozma ravishda ogohlantirib, istalgan vaqtda ijara (tekin foydalanish) shartnomasini bekor qilishga haqli. V. Yakunlovchi qoidalar 12. Oʻzbekiston Respublikasi Soliq kodeksining 129, 375, 396 va 397-moddalari mazmun va mohiyati biz, taraflarga, tushunarli. 13. Oʻzbekiston Respublikasi Fuqarolik kodeksining 606-moddasi va taraflarning kelishuviga asosan ijaraga (tekin foydalanishga) berilgan uy-joyda Ijaraga oluvchi bilan birga uning oila aʼzolari (birgalikda yashovchi oila aʼzolarining familiyasi, ismi va otasining ismi, tugʻilgan sanasi koʻrsatiladi) yashaydi. 14. Men, Ijaraga beruvchi, mazkur shartnoma imzolangunga qadar ijaraga (tekin foydalanishga) berilayotgan uy-joy boshqa shaxsga oʻtkazilmagan, garovga qoʻyilmagan, nizoda yoʻq va ijaraga berilishi taqiqlanmaganligini kafolatlayman. 15. Mazkur shartnoma taraflar tomonidan uch nusxada tuzilib imzolandi, ulardan bir nusxasi davlat soliq xizmati organida saqlanadi, qolgan nusxalar taraflarga berildi. Tomonlarning yashash manzillari: Ijaraga beruvchi: Ijaraga oluvchi: __________________________________________ __________________________________________ _______________________________________ _______________________________________ Tomonlarning imzolari: ____________________________ ____________________________ Imzo _______________________ Imzo _______________________ BosqichlarSubyektlarChora-tadbirlarMuddatlar1-bosqichIjaraga yoki tekin foydalanishga beruvchi (oluvchi) jismoniy yoki yuridik shaxsIjaraga yoki tekin foydalanishga beruvchi (oluvchi) tomonidan maxsus avtomatlashtirilgan axborot tizimida shaxsiy kabineti orqali elektron raqamli imzo asosida kiritiladi.Shartnoma tuzilgan kundan eʼtiboran uch kundan kechiktirmay2-bosqichAvtomatlashtirilgan axborot tizim1. Axborot tizimiga kirganda, ijaraga beruvchi (oluvchi) toʻgʻrisidagi barcha maʼlumotlar, ijaraga berilayotgan koʻchmas mulk toʻgʻrisidagi maʼlumotlar avtomat ravishda shakllanadi.2. Koʻchmas mulk obyektining ijaraga berilayotgan maydoni, ijaraning boshlanish va tugash sanalari, bir oylik ijara toʻlovi kiritiladi hamda tasdiqlash uchun ijaraga oluvchiga joʻnatiladi.3. Joʻnatilgan maʼlumotlar ijaraga oluvchi (beruvchi) tomonidan tasdiqlanadi yoki rad etiladi.4. Tasdiqlangandan keyin koʻchmas mulk ijara shartnomasi hisobga qoʻyilganligi haqida QR-kodli guvohnoma shakllanadi.Real vaqt rejimida3-bosqichIjaraga yoki tekin foydalanishga beruvchi (oluvchi) jismoniy yoki yuridik shaxsTaraflarning kelishuviga binoan yoki qonunchilikda belgilangan tartibda koʻchmas mulk shartnomasi muddatidan oldin bekor boʻlgan yoki haqiqiy emas deb topilgan hollarda koʻchmas mulk shartnomasi ijaraga beruvchi (oluvchi) tomonidan maxsus avtomatlashtirilgan axborot tizimida orqali hisobdan chiqariladi.Real vaqt rejimida 1. Mazkur Reglament Oʻzbekiston Respublikasining Soliq kodeksiga (keyingi oʻrinlarda — Soliq kodeksi) muvofiq Oʻzbekiston Respublikasida faoliyatini doimiy muassasa yoki alohida boʻlinma orqali amalga oshiradigan chet el yuridik shaxslarini soliq organlarida hisobga qoʻyish (hisobdan chiqarish) boʻyicha davlat xizmatini (keyingi oʻrinlarda — davlat xizmati) koʻrsatish tartibini belgilaydi. 2. Davlat xizmati Davlat xizmatlari markazlari, Oʻzbekistan Respublikasi Yagona interaktiv davlat xizmatlari portali (keyingi oʻrinlarda — YIDXP) hamda Elektron soliq xizmatlari portali orqali soliq organlari tomonidan koʻrsatiladi. 3. Oʻzbekiston Respublikasida faoliyatini doimiy muassasa orqali amalga oshirayotgan chet el yuridik shaxslari faoliyatni amalga oshirish joyidagi, alohida boʻlinma orqali amalga oshirayotgan chet el yuridik shaxslari alohida boʻlinma joylashgan hududdagi soliq organlarida soliq toʻlovchining identifikatsiya raqami berilgan holda hisobga qoʻyiladi. 4. Yirik soliq toʻlovchilar toifasiga kiritilgan Oʻzbekiston Respublikasida faoliyatini doimiy muassasa orqali amalga oshirayotgan chet el yuridik shaxslari Yirik soliq toʻlovchilar boʻyicha hududlararo soliq inspeksiyasida hisobga qoʻyiladi. 5. Davlat xizmatini koʻrsatish bepul amalga oshiriladi. 6. Faoliyatini doimiy muassasa yoki alohida boʻlinma orqali amalga oshirayotgan chet el yuridik shaxslari davlat soliq xizmati organlarida ushbu Reglamentga 1-ilovada keltirilgan sxemaga muvofiq hisobga qoʻyiladi (hisobdan chiqariladi). Faoliyatini doimiy muassasa yoki alohida boʻlinma orqali amalga oshirayotgan chet el yuridik shaxsining vakili davlat xizmatidan foydalanish uchun Davlat xizmatlari markaziga shaxsan tashrif buyurgan holda murojaat qiladi yoki davlat xizmatidan elektron shaklda foydalanish uchun YIDXPda roʻyxatdan oʻtadi. 7. Davlat xizmatidan foydalanish uchun faoliyatini doimiy muassasa orqali amalga oshirayotgan chet el yuridik shaxsining vakili tomonidan mazkur faoliyatni amalga oshirish boshlangan kundan eʼtiboran bir yuz sakson uch kalendar kundan kechiktirmay, soliq organiga hisobga qoʻyish toʻgʻrisida Davlat xizmatlari markazi xodimi arizani yuboruvchi nomidan, YIDXP yoki Elektron soliq xizmatlari portali orqali murojaat etilgan takdirda esa, mustaqil ravishda ushbu Reglamentning 2-ilovasida koʻrsatilgan shaklda elektron tarzda ariza takdim etiladi. Arizaga Oʻzbekiston Respublikasi Soliq kodeksining 130-moddasi birinchi qismida nazarda tutilgan hujjatlarning davlat tiliga tarjima qilingan asl nusxalari yoki notarial tartibda tasdiqlangan nusxalari ilova qilinadi. 8. Oʻzbekiston Respublikasining soliq rezidenti bilan tuzilgan oddiy shirkatning (birgalikdagi faoliyat toʻgʻrisidagi shartnomaning) ishtirokchisi boʻlgan, faoliyati doimiy muassasa tashkil etilishiga olib keladigan Oʻzbekiston Respublikasining norezidenti soliq toʻlovchi sifatida hisobga qoʻyish uchun oʻz faoliyatini amalga oshirish boshlangan sanadan eʼtiboran oʻttiz kalendar kuni ichida birgalikdagi faoliyat toʻgʻrisidagi shartnomaning ishtirokchisi boʻlgan Oʻzbekiston Respublikasining soliq rezidenti joylashgan (yashaydigan, turgan) hududdagi soliq organiga hisobga qoʻyish toʻgʻrisida ushbu Reglamentga 2-ilovada keltirilgan shaklga muvofiq arizani Soliq kodeksining 130-moddasi toʻrtinchi qismida nazarda tutilgan hujjatlarning notarial tartibda tasdiqlangan koʻchirma nusxalarini ilova qilgan holda taqdim etishi shart. 9. Faoliyatini akkreditatsiya qilingan filial va (yoki) vakolatxonadan boshqa alohida boʻlinma orqali amalga oshirayotgan chet el yuridik shaxsining vakili tomonidan u Oʻzbekistan Respublikasi xududida oʻz faoliyatini boshlagan kundan eʼtiboran oʻttiz kalendar kundan kechiktirmay, soliq organiga hisobga qoʻyish toʻgʻrisida Davlat xizmatlari markazi xodimi arizani yuboruvchi nomidan, YIDXP yoki Elektron soliq xizmatlari portali orqali murojaat etilgan takdirda, mustaqil ravishda ushbu Reglamentga 3-ilovada koʻrsatilgan shaklda elektron tarzda ariza taqdim etiladi. Arizaga quyidagi hujjatlarning davlat tiliga tarjima qilingan asl nusxalari yoki notarial tartibda tasdiqlangan nusxalari ilova qilinadi: a) taʼsis etilgan mamlakatda davlat roʻyxatidan oʻtkazilganligini tasdiqlovchi hujjat (soliq toʻlovchining xos raqami koʻrsatilgan holda) nusxasi; b) chet el yuridik shaxsi vakolatli organining Oʻzbekistan Respublikasida alohida boʻlinma tashkil etish toʻgʻrisidagi qarori; v) vakilning chet el yuridik shaxsi nomidan Oʻzbekistan Respublikasi hududida harakatlarni amalga oshirish huquqini tasdiqlovchi ishonchnoma yoki boshqa hujjat nusxasi (ular mavjud boʻlgan takdirda). 10. Soliq organlari tomonidan chet el yuridik shaxslarini hisobga qoʻyishda ushbu Reglamentning 6 — 9-bandlarida koʻrsatilgan hujjatlardan tashqari boshqa hujjatlarni talab qilish taqiqlanadi. 11. Soliq organlari faoliyatini doimiy muassasa yoki alohida boʻlinma orqali amalga oshirayotgan chet el yuridik shaxslarini mazkur Reglamentning 6 — 9-bandlarida koʻrsatilgan barcha zarur hujjatlar ilova qilingan holda hisobga qoʻyish uchun ariza berilgan kundan eʼtiboran uch ish kuni ichida hisobga qoʻyishi shart. 12. Hisobga qoʻyish uchun taqdim etilgan hujjatlar mazkur Reglamentning talablariga muvofiq boʻlmagan hollarda soliq organlari tomonidan bu haqda ariza beruvchi hujjatlar qabul qilingan kundan eʼtiboran uch ish kuni ichida xabardor qilinadi. 13. Arizada keltirilgan maʼlumotlar Oʻzbekistan Respublikasi Soliq qoʻmitasining avtomatlashtirilgan tizimi orqali Oʻzbekiston Respublikasi soliq toʻlovchilarining yagona reyestriga kiritiladi. 14. Arizada keltirilgan maʼlumotlar Oʻzbekiston Respublikasi soliq toʻlovchilarining yagona reyestrida ishlovdan oʻtkazilgach, faoliyatini doimiy muassasa orqali amalga oshirayotgan chet el yuridik shaxsga soliq organida hisobga qoʻyilganligi toʻgʻrisida ushbu Reglamentga 4-ilovada keltirilgan shaklga muvofiq maʼlumotnoma, faoliyatini alohida boʻlinma orqali amalga oshirayotgan chet el yuridik shaxsiga soliq organida hisobga qoʻyilganligi va unga identifikatsiya raqami berilganligi toʻgʻrisida ushbu Reglamentga 5-ilovada keltirilgan shaklga muvofiq guvohnoma taqdim etiladi. 15. Faoliyatini doimiy muassasa yoki alohida boʻlinma orqali amalga oshirayotgan chet el yuridik shaxslarining hisobga qoʻyiladigan maʼlumotlari oʻzgarganda, chet el yuridik shaxsning vakili tomonidan bunday oʻzgarishlar yuzaga kelgan kundan eʼtiboran oʻn kalendar kunidan kechiktirmay, faoliyatini doimiy muassasa orqali amalga oshirayotgan chet el yuridik shaxsi tomonidan soliq organiga avval taqdim qilingan maʼlumotlar oʻzgarganligi toʻgʻrisida ushbu Reglamentga 6-ilovada keltirilgan shaklga muvofiq, faoliyatini alohida boʻlinma orqali amalga oshirayotgan chet el yuridik shaxs tomonidan soliq organiga avval taqdim qilingan maʼlumotlar oʻzgarganligi toʻgʻrisida mazkur Reglamentga 7-ilovada keltirilgan shaklga muvofiq ariza taqdim etiladi. 16. Taqdim etilgan maʼlumotlar asosida soliq organlari tomonidan uch ish kuni ichida chet el yuridik shaxsining hisobga qoʻyiladigan maʼlumotlariga tegishli oʻzgartirishlar kiritiladi. 17. Davlat xizmatidan foydalanish uchun faoliyatini doimiy muassasa orqali amalga oshirayotgan chet el yuridik shaxsining vakili tomonidan Oʻzbekistan Respublikasi xududida oʻz faoliyatini tugallagan kundan eʼtiboran oʻn besh kalendar kundan kechiktirmay, soliq organiga hisobdan chiqarish toʻgʻrisida Davlat xizmatlari markazi xodimi arizani yuboruvchi nomidan, YIDXP yoki Elektron soliq xizmatlari portali orqali murojaat etilgan takdirda, mustaqil ravishda ushbu Reglamentga 8-ilovada keltirilgan shaklga muvofiq ariza takdim etiladi. Arizaga quyidagi hujjatlar ilova qilinadi: a) doimiy muassasa tashkil etishga olib keladigan shartnoma boʻyicha ishlar bajarilganligi toʻgʻrisidagi dalolatnoma nusxasi; b) faoliyati tugagan sanada tuzilgan moliyaviy va soliq hisobotlari. 18. Faoliyatini alohida boʻlinma orqali amalga oshiradigan chet el yuridik shaxsining vakili tomonidan Oʻzbekistan Respublikasi xududida oʻz faoliyatini tugallagan kundan eʼtiboran oʻn besh kalendar kundan kechiktirmay, soliq organiga hisobdan chiqarish toʻgʻrisida Davlat xizmatlari markazi xodimi arizani yuboruvchi nomidan, YIDXP yoki Elektron soliq xizmatlari portali orqali murojaat etilgan takdirda, mustaqil ravishda ushbu Reglamentga 9-ilovada keltirilgan shaklga muvofiq ariza takdim etiladi. Arizaga quyidagi hujjatlar ilova qilinadi: a) chet el yuridik shaxsi vakolatli organining alohida boʻlinmani tugatish toʻgʻrisidagi qarori nusxasi yoki ishlar bajarilganligi toʻgʻrisidagi dalolatnoma nusxasi; b) faoliyati tugagan sanada tuzilgan moliyaviy va soliq hisobotlari. 19. Soliq organlari tomonidan chet el yuridik shaxslarini hisobdan chiqarish quyidagi shartlar bajarilganda amalga oshiriladi: Soliq kodeksida belgilangan soliqlar va yigʻimlarni toʻlash majburiyati toʻliq bajarilgan va soliq qarzi mavjud boʻlmaganda; Oʻzbekiston Respublikasi Markaziy banki tomonidan Soliq qoʻmitasiga elektron shaklda yuborilgan axborot asosida faoliyatini doimiy muassasa yoki alohida boʻlinma orqali amalga oshirayotgan chet el yuridik shaxslarning bank hisobvaraqlari yopilganligi tasdiqlanganda (bank hisobvaraqlari mavjud boʻlgan taqdirda). 20. Chet el yuridik shaxslarini hisobdan chiqarish mazkur Reglamentning 19-bandidagi shartlar bajarilgandan soʻng bir ish kuni ichida amalga oshiriladi. 21. Soliq organlari tomonidan faoliyatini doimiy muassasa yoki alohida boʻlinma orqali amalga oshirayotgan chet el yuridik shaxslari hisobdan chiqarilgandan soʻng mazkur Reglamentga 10-ilovada keltirilgan shaklga muvofiq maʼlumotnoma taqdim etiladi. 22. Mazkur Reglament talablarining buzilishida aybdor boʻlgan shaxslar qonunchilikda belgilangan tartibda javobgar boʻladilar. BosqichlarSubyektlarChora-tadbirlarMuddatlarI. Hisobga qoʻyish boʻyicha1-bosqichFaoliyatini doimiy muassasa orqali amalga oshirayotgan chet el yuridik shaxsining vakiliDavlat xizmatidan foydalanish uchun Davlat xizmatlari markaziga tashrif buyurgan holda yoki YIDXP yoxud Elektron soliq xizmatlari portali orqali zarur hujjatlarni ilova qilgan holda elektron ariza topshiradi.Faoliyatni amalga oshirish boshlangan kundan eʼtiboran bir yuz sakson uch kalendar kunidan kechiktirmayFaoliyati doimiy muassasa tashkil etilishiga olib keladigan Oʻzbekiston Respublikasining norezidentiOʻttiz kalendar kuni ichida2-bosqichDavlat xizmatlari markazi va YIDXPAriza yuboruvchi Davlat xizmatlari markaziga tashrif buyurgan holda murojaat etgan taqdirda, uning arizasi Davlat xizmatlari markazi hodimi tomonidan toʻldirilib, vakolatli organga elektron shaklda yuboriladi.YIDXP orqali murojaat qilingan taqdirda esa, ariza avtomatik tarzda soliq organiga yuboriladi.10 daqiqa ichidaReal vaqt rejimida3-bosqichSoliq organi1. Faoliyatini doimiy muassasa yoki alohida boʻlinma orqali amalga oshirayotgan chet el yuridik shaxslarini hisobga qoʻyadi.2. Arizada keltirilgan maʼlumotlarni Oʻzbekiston Respublikasi soliq toʻlovchilarining yagona reyestriga kiritadi.Ariza taqim qilingan kundan eʼtiboran uch ish kuni ichidaII. Hisobdan chiqarish boʻyicha4-bosqichSoliq organiFaoliyatini doimiy muassasa orqali amalga oshirayotgan chet el yuridik shaxsiga — soliq organida hisobga qoʻyilganligi toʻgʻrisida QR-kod (matrik shtrixli kod) qoʻyilgan maʼlumotnoma, faoliyatini alohida boʻlinma orqali amalga oshirayotgan chet el yuridik shaxsiga — soliq organida hisobga qoʻyilganligi va unga identifikatsiya raqami berilganligi toʻgʻrisida QR-kod (matrik shtrixli kod) qoʻyilgan guvohnomani Davlat xizmatlari markaziga, YIDXP orqali murojaat qilingan taqdirda, YIDXP orqali elektron tarzda, Elektron soliq xizmatlari portali orqali murojaat qilinganda esa elektron pochta manziliga yuboradi.Maʼlumotlar Oʻzbekiston Respublikasi soliq toʻlovchilarining yagona reyestriga kiritilgandan soʻng darhol5-bosqichFaoliyatini doimiy muassasa yoki alohida boʻlinma orqali amalga oshirayotgan chet el Yuridik shaxsining vakiliHisobdan chiqarish toʻgʻrisida Davlat xizmatlari markaziga yoki YIDXP yohud Elektron soliq xizmatlari portali orqali soliq organiga ariza taqdim etadi.Oʻzbekiston Respublikasi hududida oʻz faoliyatini tugallagan kundan eʼtiboran oʻn besh kalendar kunidan kechiktirmay6-bosqichSoliq organiChet el yuridik shaxsining moliya-xoʻjalik faoliyatini tekshiradi.Oʻttiz kalendar kunidan koʻp boʻlmagan muddatda7-bosqichSoliq organi1. Chet el yuridik shaxslarini belgilangan shartlar bajarilgan taqdirda, hisobdan chiqaradi.2. Faoliyatini doimiy muassasa yoki alohida boʻlinma orqali amalga oshirayotgan chet el yuridik shaxslari hisobdan chiqarilganligi toʻgʻrisida maʼlumotnoma taqdim etadi.Bir ish kuni ichida 1. Mazkur Reglament Oʻzbekiston Respublikasining Soliq kodeksiga muvofiq Oʻzbekiston Respublikasida tovar-xom ashyo birjalarida operatsiyalarni amalga oshiruvchi va (yoki) tashkillashtirilgan savdolarda jamiyatlarning aksiyalarini sotib oladigan (sotadigan) chet el yuridik shaxslarini (keyingi oʻrinlarda — birja savdolarida qatnashuvchi chet el yuridik shaxslari) hamda jismoniy shaxslarga Oʻzbekiston Respublikasi hududi realizatsiya qilish joyi deb eʼtirof etiladigan elektron shakldagi xizmatlar koʻrsatuvchi chet el yuridik shaxslarini (keyingi oʻrinlarda — elektron shaklda xizmatlar koʻrsatuvchi chet el yuridik shaxslari) davlat soliq xizmati organlarida hisobga qoʻyish (hisobdan chiqarish) boʻyicha davlat xizmati (keyingi oʻrinlarda — davlat xizmati) koʻrsatish tartibini belgilaydi. 2. Davlat xizmati, birja savdolarida qatnashuvchi chet el yuridik shaxslariga tuman (shahar) davlat soliq inspeksiyasi (keyingi oʻrinlarda — soliq organi) tomonidan, elektron shaklda xizmatlar koʻrsatuvchi chet el yuridik shaxslariga Yirik soliq toʻlovchilar boʻyicha hududlararo davlat soliq inspeksiyasi (keyingi oʻrinlarda — soliq organi) tomonidan Oʻzbekiston Respublikasi Davlat soliq qoʻmitasining rasmiy veb-sayti (keyingi oʻrinlarda — veb-sayt) orqali elektron tarzda koʻrsatiladi. 3. Birja savdolarida qatnashuvchi chet el yuridik shaxslari birja savdolarini tashkil etuvchi joylashgan yerdagi soliq organida, elektron shaklda xizmatlar koʻrsatuvchi chet el yuridik shaxslari Yirik soliq toʻlovchilar boʻyicha hududlararo davlat soliq inspeksiyasida ularga soliq toʻlovchining identifikatsiya raqami berilgan holda hisobga qoʻyiladi. 4. Davlat xizmatini koʻrsatish bepul amalga oshiriladi. 5. Birja savdolarida qatnashuvchi hamda elektron shaklda xizmatlar koʻrsatuvchi chet el yuridik shaxslari davlat soliq xizmati organlarida mazkur Reglamentga 1-ilovada keltirilgan sxemaga muvofiq hisobga qoʻyiladi. 6. Davlat xizmatidan foydalanish uchun birja savdolarida qatnashuvchi chet el yuridik shaxsining vakili tomonidan hisobga qoʻyish toʻgʻrisida ushbu Reglamentga 2-ilovada keltirilgan shaklga muvofiq ariza veb-sayt orqali elektron ravishda toʻldiriladi. Arizaga quyidagi hujjatlar elektron tarzda ilova qilinadi: a) chet el yuridik shaxsi taʼsis etilgan mamlakatda davlat roʻyxatidan oʻtkazilganligini tasdiqlovchi hujjatning davlat tiliga yoki rus tiliga tarjima qilingan notarial tartibda tasdiqlangan nusxasi (soliq toʻlovchining xos raqami koʻrsatilgan holda); b) vakilning fuqarolik pasporti nusxasi; v) vakilning chet el yuridik shaxsi nomidan Oʻzbekiston Respublikasida harakatlarni amalga oshirish huquqini tasdiqlovchi ishonchnomaning yoki boshqa hujjatning (ular mavjud boʻlgan taqdirda) davlat tiliga yoki rus tiliga tarjima qilingan notarial tartibda tasdiqlangan nusxasi. 7. Elektron shaklda xizmatlar koʻrsatuvchi chet el yuridik shaxsining vakili tomonidan hisobga qoʻyish toʻgʻrisida ushbu Reglamentga 3-ilovada keltirilgan shaklga muvofiq ariza veb-sayt orqali elektron tarzda toʻldiriladi. Arizaga chet el yuridik shaxsi taʼsis etilgan mamlakatda davlat roʻyxatidan oʻtkazilganligini tasdiqlovchi hujjatning davlat tiliga yoki ingliz tiliga tarjima qilingan nusxasi elektron tarzda ilova qilinadi. Bunda hujjatning notarial tartibda tasdiqlangan nusxasi talab etilmaydi. 8. Soliq organlari tomonidan birja savdolarida qatnashuvchi hamda elektron shaklda xizmatlar koʻrsatuvchi chet el yuridik shaxslarini hisobga qoʻyishda mazkur Reglamentning 6 va 7-bandlarida koʻrsatilgan hujjatlardan tashqari boshqa hujjatlarni talab qilish taqiqlanadi. 9. Soliq organlari birja savdolarida qatnashuvchi hamda elektron shaklda xizmatlar koʻrsatuvchi chet el yuridik shaxslarini mazkur Reglamentning 6 va 7-bandlarida koʻrsatilgan barcha zarur hujjatlar asosida hisobga qoʻyish uchun ariza berilgan kundan eʼtiboran uch ish kuni ichida hisobga qoʻyishi shart. 10. Hisobga qoʻyish uchun taqdim etilgan hujjatlar mazkur Reglamentning talablariga muvofiq boʻlmagan hollarda soliq organlari tomonidan bu haqda ariza beruvchi hujjatlar qabul qilingan kundan eʼtiboran uch ish kuni ichida elektron tarzda xabardor qilinadi. 11. Arizada keltirilgan maʼlumotlar Oʻzbekiston Respublikasi Davlat soliq qoʻmitasining avtomatlashtirilgan tizimi orqali Oʻzbekiston Respublikasi soliq toʻlovchilarining yagona reyestriga kiritiladi. 12. Arizada keltirilgan maʼlumotlar Oʻzbekiston Respublikasi soliq toʻlovchilarining yagona reyestrida ishlovdan oʻtkazilgach, birja savdolarida qatnashuvchi chet el yuridik shaxsiga soliq organida hisobga qoʻyilganligi va unga identifikatsiya raqami berilganligi toʻgʻrisida mazkur Reglamentga 4-ilovada keltirilgan shaklga muvofiq, elektron shaklda xizmatlar koʻrsatuvchi chet el yuridik shaxsni soliq organida hisobga qoʻyilganligi va unga identifikatsiya raqami berilganligi toʻgʻrisida mazkur Reglamentga 5-ilovada keltirilgan shaklga muvofiq guvohnoma elektron tarzda yuboriladi. 13. Birja savdolarida qatnashuvchi hamda elektron shaklda xizmatlar koʻrsatuvchi chet el yuridik shaxslarining hisobga qoʻyiladigan maʼlumotlari oʻzgarganda, chet el yuridik shaxsining vakili tomonidan bunday oʻzgarishlar yuzaga kelgan kundan eʼtiboran oʻn kalendar kunidan kechiktirmay veb-sayt orqali elektron tarzda birja savdolarida qatnashuvchi chet el yuridik shaxsi tomonidan soliq organiga avval taqdim qilingan maʼlumotlar oʻzgarganligi toʻgʻrisida mazkur Reglamentga 6-ilovada keltirilgan shaklga muvofiq, elektron shaklda xizmatlar koʻrsatuvchi chet el yuridik shaxsi tomonidan soliq organiga avval taqdim qilingan maʼlumotlar oʻzgarganligi toʻgʻrisida mazkur Reglamentga 7-ilovada keltirilgan shaklga muvofiq ariza taqdim etiladi. 14. Taqdim etilgan maʼlumotlar asosida soliq organlari tomonidan chet el yuridik shaxsining hisob maʼlumotlariga uch ish kuni ichida tegishli oʻzgartirishlar kiritiladi. 15. Davlat xizmatidan foydalanish uchun birja savdolarida qatnashuvchi chet el yuridik shaxsining vakili tomonidan tovar-xom ashyo birjalari va (yoki) tashkillashtirilgan savdolarda faoliyati toʻliq tugatilib, bank hisobvaraqlari yopilgandan soʻng oʻn besh kalendar kunidan kechiktirmay mazkur Reglamentga 8-ilovada keltirilgan shaklga muvofiq, elektron shaklda xizmatlar koʻrsatuvchi chet el yuridik shaxsining vakili tomonidan elektron shaklda xizmatlar koʻrsatish tugatilgan kundan eʼtiboran oʻttiz kalendar kunidan kechiktirmay mazkur Reglamentga 9-ilovada keltirilgan shaklga muvofiq soliq organiga hisobdan chiqarish toʻgʻrisida ariza veb-sayt orqali elektron tarzda taqdim etiladi. 16. Soliq organlari tomonidan chet el yuridik shaxslarini hisobdan chiqarish quyidagi shartlar bajarilganda amalga oshiriladi: Oʻzbekiston Respublikasining Soliq kodeksida belgilangan soliqlar va yigʻimlarni toʻlash majburiyati toʻliq bajarilgan va soliq qarzi mavjud boʻlmaganda; Oʻzbekiston Respublikasi Markaziy banki tomonidan Davlat soliq qoʻmitasiga elektron shaklda yuborilgan axborot asosida birja savdolarida qatnashuvchi chet el yuridik shaxslarining bank hisobvaraqlari yopilganligi tasdiqlanganda. 17. Chet el yuridik shaxslarini hisobdan chiqarish mazkur Reglamentning 16-bandida belgilangan shartlar bajarilgandan soʻng uch ish kuni ichida amalga oshiriladi. 18. Soliq organlari tomonidan birja savdolarida qatnashuvchi chet el yuridik shaxslari hisobdan chiqarilgandan soʻng mazkur Reglamentga 10-ilovada keltirilgan shaklga muvofiq, elektron shaklda xizmatlar koʻrsatuvchi chet el yuridik shaxslari hisobdan chiqarilgandan soʻng mazkur Reglamentga 11-ilovada keltirilgan shaklga muvofiq hisobdan chiqarilganligi toʻgʻrisidagi maʼlumotnoma real vaqt rejimida elektron tarzda taqdim etiladi. 19. Mazkur Reglament talablarining buzilishida aybdor boʻlgan shaxslar qonunchilikda belgilangan tartibda javobgar boʻladilar. Bosqichlar Subyektlar Chora-tadbirlar Muddatlar I. Hisobga qoʻyish boʻyicha 1-bosqich Birja savdolarida qatnashuvchi yoki elektron shaklda xizmatlar koʻrsatuvchi chet el yuridik shaxsining vakili Hisobga qoʻyish toʻgʻrisida Davlat soliq qoʻmitasining rasmiy veb-sayt orqali elektron tarzda ariza toʻldiradi. Murojaat qilinganda (real vaqt rejimida) 2-bosqich Davlat soliq xizmati organi 1. Birja savdolarida qatnashuvchi yoki elektron shaklda xizmatlar koʻrsatuvchi chet el yuridik shaxslarini hisobga qoʻyadi. 2. Arizada keltirilgan maʼlumotlarni Oʻzbekiston Respublikasi soliq toʻlovchilarining yagona reyestriga kiritadi. Ariza taqim qilingan kundan eʼtiboran uch ish kuni ichida 3-bosqich Davlat soliq xizmati organi Birja savdolarida qatnashuvchi yoki elektron shaklda xizmatlar koʻrsatuvchi chet el yuridik shaxsiga soliq organida hisobga qoʻyilganligi va unga identifikatsiya raqami berilganligi toʻgʻrisida guvohnoma taqdim etadi. Maʼlumotlar Oʻzbekiston Respublikasi soliq toʻlovchilarining yagona reyestrida ishlovdan oʻtkazilgandan soʻng II. Hisobdan chiqarish boʻyicha 4-bosqich Birja savdolarida qatnashuvchi chet el yuridik shaxsining vakili Hisobdan chiqarish toʻgʻrisida Davlat soliq qoʻmitasining rasmiy veb-sayt orqali elektron tarzda ariza taqdim etadi. Faoliyati toʻliq tugatilib, bank hisobvaraqlari yopilgandan soʻng oʻn besh kalendar kunidan kechiktirmay Elektron shaklda xizmatlar koʻrsatuvchi chet el yuridik shaxsining vakili Elektron shaklda xizmatlar koʻrsatish tugatilgan kundan eʼtiboran oʻttiz kalendar kunidan kechiktirmay 5-bosqich Davlat soliq xizmati organi 1. Birja savdolarida qatnashuvchi yoki elektron shaklda xizmatlar koʻrsatuvchi chet el yuridik shaxslarini belgilangan shartlar bajarilgan taqdirda hisobdan chiqaradi. 2. Birja savdolarida qatnashuvchi yoki elektron shaklda xizmatlar koʻrsatuvchi chet el yuridik shaxslari hisobdan chiqarilganligi toʻgʻrisida maʼlumotnoma taqdim etadi. Real vaqt rejimida 1. Mazkur Reglament Oʻzbekiston Respublikasining Soliq kodeksiga (keyingi oʻrinlarda — Soliq kodeksi) muvofiq soliq toʻlovchilarni soliq organlarida soliq solish obyekti boʻyicha hisobga qoʻyish yuzasidan davlat xizmatini (keyingi oʻrinlarda — davlat xizmati) koʻrsatish tartibini belgilaydi. 2. Davlat xizmati qoʻshilgan qiymat soligʻi toʻlovchilari boʻyicha Qoraqalpogʻiston Respublikasi, viloyatlar va Toshkent shahar davlat soliq boshqarmalari, boshqa soliq toʻlovchilar boʻyicha soliq solish obyekti joylashgan yerdagi tuman (shahar) davlat soliq inspeksiyasi (keyingi oʻrinlarda — soliq organi) tomonidan koʻrsatiladi. 3. Soliq toʻlovchini obyektlar boʻyicha hisobga qoʻyish Soliq kodeksida belgilangan tartibda hisobga qoʻyilganidan keyin, agar Soliq kodeksiga muvofiq soliq toʻlovchi sifatida hisobga qoʻyilmagan joyda yer soligʻi, mol-mulk soligʻi, suv resurslaridan foydalanganlik uchun soliq va (yoki) noruda qazilma boyliklari boʻyicha yer qaʼridan foydalanganlik uchun soliq, benzin, dizel yoqilgʻisi va gazni oxirgi isteʼmolchiga realizatsiya qilishda aksiz soligʻini toʻlash majburiyati yuzaga kelgan, shuningdek hududiy alohida boʻlinma joylashgan yeri boʻyicha doimiy xodimlar soni yigirma besh kishidan koʻp boʻlgan ish joyi yaratilgan boʻlsa amalga oshiriladi. 4. Davlat xizmatini koʻrsatish bepul amalga oshiriladi. 5. Soliq solinadigan obyektlar boʻyicha mol-mulk soligʻi va yer soligʻi toʻlovchisi boʻlgan jismoniy shaxslarni hisobga qoʻyish soliq organlari tomonidan mustaqil ravishda amalga oshiriladi. 6. Xususiy amaliyot bilan shugʻullanuvchi notariuslarni ular oʻz faoliyatini amalga oshiradigan joyi boʻyicha hisobga qoʻyish Oʻzbekiston Respublikasi Adliya vazirligi tomonidan Davlat soliq qoʻmitasiga taqdim etilgan hisob roʻyxatiga olingan xususiy amaliyot bilan shugʻullanuvchi notariuslarning elektron reyestridagi maʼlumotlar asosida soliq organlari tomonidan mustaqil ravishda amalga oshiriladi. 7. Soliq toʻlovchilar soliq solish obyekti boʻyicha davlat soliq xizmati organlarida ushbu Reglamentga 1-ilovada keltirilgan sxemaga muvofiq hisobga qoʻyiladi. 8. Davlat xizmatidan foydalanish uchun soliq toʻlovchining vakili (keyingi oʻrinlarda — ariza beruvchi) tomonidan tegishli yer uchastkasiga boʻlgan huquq davlat roʻyxatidan oʻtkazilgan, mol-mulk soligʻi, suv resurslaridan foydalanganlik uchun soliq va (yoki) noruda qazilma boyliklari boʻyicha yer qaʼridan foydalanganlik uchun soliq solish obyekti vujudga kelgan kundan eʼtiboran, aksizosti mahsulotni realizatsiya qilish boshlangan paytdan boshlab, alohida boʻlinma tashkil etilgan paytdan bir oy oʻtganidan keyin oʻn kalendar kuni ichida soliq solish obyektlarini ular joylashgan yerda hisobga qoʻyish toʻgʻrisida soliq organiga mazkur Reglamentga 2-ilovada keltirilgan shaklga muvofiq ariza taqdim etiladi. Arizaga quyidagi hujjatlarning nusxalari ilova qilinadi: a) tegishli yer uchastkasi ajratilganligi toʻgʻrisidagi tuman (shahar) hokimining qarori; b) koʻchmas mulkka boʻlgan huquq davlat roʻyxatidan oʻtkazilganligini tasdiqlovchi hujjat; v) benzin, dizel yoqilgʻisi va gazni oxirgi isteʼmolchiga realizatsiya qilish huquqini beruvchi hujjat; g) noruda qazilma boyliklarini qazib olish qilish huquqini beruvchi hujjat; d) xodimlar soni yigirma besh kishidan koʻp boʻlgan doimiy ish joyi yaratilganda xodimlarning (familiyasi, ismi, otasining ismi, jismoniy shaxsning shaxsiy identifikatsiya raqami, ishga qabul qilinganligi toʻgʻrisidagi buyruq raqami va sanasi koʻrsatilgan holda) roʻyxati. 9. Soliq organlari tomonidan soliq toʻlovchilarni soliq solish obyekti boʻyicha hisobga qoʻyishda mazkur Reglamentning 8-bandida koʻrsatilgan hujjatlardan tashqari boshqa hujjatlarni talab qilish taqiqlanadi. 10. Soliq organlari soliq toʻlovchilarni mazkur Reglamentning 8-bandida koʻrsatilgan barcha zarur hujjatlar asosida murojaat qilingan kundan eʼtiboran uch ish kunidan kechiktirmay, ularga ilgari berilgan soliq toʻlovchining identifikatsiya raqamiga muvofiq obyektning joylashgan yeri boʻyicha hisobga qoʻyadi. 11. Hisobga qoʻyish uchun taqdim etilgan hujjatlar mazkur Reglament talablariga muvofiq boʻlmagan hollarda soliq organlari tomonidan bu haqda ariza beruvchi hujjatlar qabul qilingan kundan eʼtiboran uch ish kuni ichida xabardor qilinadi. 12. Arizada keltirilgan maʼlumotlar Oʻzbekiston Respublikasi Davlat soliq qoʻmitasining avtomatlashtirilgan tizimi orqali Oʻzbekiston Respublikasi soliq toʻlovchilarining yagona reyestriga kiritiladi. 13. Arizada keltirilgan maʼlumotlar Oʻzbekiston Respublikasi soliq toʻlovchilarining yagona reyestrida ishlovdan oʻtkazilgach, ariza beruvchiga soliq toʻlovchi soliq organida soliq solish obyekti boʻyicha hisobga qoʻyilganligi toʻgʻrisida mazkur Reglamentga 3-ilovada keltirilgan shaklga muvofiq maʼlumotnoma beriladi. 14. Soliq toʻlovchilarning hisob maʼlumotlari oʻzgarganda ariza beruvchi tomonidan bunday oʻzgarishlar yuzaga kelgan kundan eʼtiboran oʻn kalendar kunidan kechiktirmay soliq organiga avval taqdim qilingan maʼlumotlar oʻzgarganligi toʻgʻrisida mazkur Reglamentga 4-ilovada keltirilgan shaklga muvofiq ariza taqdim etiladi. 15. Taqdim etilgan maʼlumotlar asosida soliq organlari tomonidan soliq toʻlovchining hisob maʼlumotlariga uch ish kuni ichida tegishli oʻzgartirishlar kiritiladi. 16. Yer soligʻi, mol-mulk soligʻi, suv resurslaridan foydalanganlik uchun soliq va (yoki) noruda qazilma boyliklari boʻyicha yer qaʼridan foydalanganlik uchun soliq, benzin, dizel yoqilgʻisi va gazni oxirgi isteʼmolchiga realizatsiya qilishda aksiz soligʻini toʻlash majburiyati tugagan, shuningdek, hududiy alohida boʻlinma joylashgan yeri boʻyicha doimiy yaratilgan ish joyidagi xodimlar soni yigirma besh kishidan kamaygan yoki alohida boʻlinma faoliyati toʻxtatilgan taqdirda, soliq toʻlovchi tomonidan oʻn kalendar kunidan kechiktirmay soliq organiga mazkur Reglamentga 5-ilovada keltirilgan shaklga muvofiq xabarnoma yuboriladi. Bunda, soliq organi tomonidan xabarnoma olingan kundan boshlab uch kalendar kuni ichida soliq toʻlovchining keyingi davrlar uchun soliq hisobotlarini taqdim etish majburiyati tugaganligi (bundan oldingi davrlar uchun taqdim etilmagan soliq hisobotlari mustasno) boʻyicha axborot tizimiga tegishli oʻzgartirish kiritiladi. 17. Mazkur Reglament talablarining buzilishida aybdor boʻlgan shaxslar qonunchilikda belgilangan tartibda javobgar boʻladilar. Bosqichlar Subyektlar Mexanizm Muddatlar 1-bosqich Soliq toʻlovchining vakili Mol-mulk soligʻi, suv resurslaridan foydalanganlik uchun soliq va (yoki) noruda qazilma boyliklari boʻyicha yer qaʼridan foydalanganlik uchun soliq solish obyekti vujudga kelgan kundan eʼtiboran: aksizosti mahsulotni realizatsiya qilish boshlangan paytdan boshlab; alohida boʻlinma tashkil etilgan paytdan bir oy oʻtganidan keyin davlat soliq organiga ariza taqdim etadi. Oʻn kalendar kuni ichida 2-bosqich Davlat soliq xizmati organi 1. Soliq toʻlovchilarni ularga ilgari berilgan STIRga muvofiq obyektning joylashgan yeri boʻyicha hisobga oladi. 2. Maʼlumotlarni Davlat soliq qoʻmitasining avtomatlashtirilgan tizimi orqali Oʻzbekiston Respublikasi soliq toʻlovchilarining yagona reyestriga kiritadi. Ariza va hujjatlar qabul qilingan kundan eʼtiboran uch ish kuni ichida 3-bosqich Soliq toʻlovchining vakili Avval taqdim qilingan maʼlumotlar oʻzgarganligi toʻgʻrisida ariza taqdim etiladi. Oʻzgarishlar yuzaga kelgan kundan eʼtiboran oʻn kalendar kunidan kechiktirmay 4-bosqich Davlat soliq xizmati organi Taqdim etilgan maʼlumotlar asosida soliq toʻlovchining hisob maʼlumotlariga tegishli oʻzgartirishlarni kiritadi. Uch ish kuni ichida 5-bosqich Soliq toʻlovchining vakili Davlat soliq xizmati organiga soliq toʻlash majburiyati tugaganligi toʻgʻrisida xabarnoma yuboradi. Soliq toʻlash majburiyati tugatilgan kundan boshlab oʻn kalendar kunidan kechiktirmay 6-bosqich Davlat soliq xizmati organi Soliq toʻlovchining keyingi davrlar uchun soliq hisobotlarini taqdim etish majburiyati tugaganligi boʻyicha axborot tizimiga tegishli oʻzgartirishlarni kiritadi. Xabarnoma olingan kundan boshlab uch kalendar kuni ichida 1. Mazkur Reglament Oʻzbekiston Respublikasi Davlat soliq qoʻmitasi huzuridagi “Soliq-servis” davlat unitar korxonasi tomonidan (keyingi oʻrinlarda — vakolatli organ) Oʻzbekiston Respublikasi rezidentlari — yuridik va jismoniy shaxslarning doimiy joylashuvi (rezidentlik) faktini rasmiy tasdiqlash hamda soliq rezidentligini tasdiqlovchi hujjatni taqdim etish tartibini belgilaydi. 2. Ushbu Reglamentda quyidagi asosiy tushunchalardan foydalaniladi: Oʻzbekiston Respublikasining soliq rezidentlari — tegishli maqomi oʻziga nisbatan belgilangan soliq davri boshlanadigan yoki tugaydigan har qanday ketma-ket oʻn ikki oylik davr davomida jami bir yuz sakson uch kalendar kunidan koʻproq Oʻzbekiston Respublikasida haqiqatda boʻlib turgan jismoniy shaxslar. Agar jismoniy shaxs tegishli soliq davrida Oʻzbekiston Respublikasi hududida jami kamida bir yuz sakson uch kun boʻlib, biroq ayni paytda ushbu turish muddati uning boshqa biror-bir davlatda turgan muddatidan koʻproq boʻlsa ham, u Oʻzbekiston Respublikasining soliq rezidenti deb eʼtirof etiladi. Agar jismoniy shaxs yuqorida keltirilgan oʻn ikki oylik muddat tugagunga qadar soliq organlariga uzoq muddatli mehnat shartnomasini yoki yuqorida nazarda tutilgan shartlar bajarilishini tasdiqlovchi boshqa hujjatni taqdim etsa, oʻzining arizasiga binoan Oʻzbekiston Respublikasining soliq rezidenti deb eʼtirof etilishi mumkin. Jismoniy shaxsning soliq rezidentligi maqomi boʻyicha alohida holatlar Oʻzbekiston Respublikasi Soliq kodeksining (keyingi oʻrinlarda — Soliq kodeksi) 30-moddasiga muvofiq belgilanadi. Oʻzbekiston Respublikasining yuridik shaxslari, Oʻzbekiston Respublikasining soliq solish masalalari boʻyicha xalqaro shartnomalariga muvofiq ushbu xalqaro shartnomalarni qoʻllash maqsadlari uchun Oʻzbekiston Respublikasining soliq rezidentlari deb eʼtirof etilgan chet el yuridik shaxslari, haqiqatda boshqaruv amalga oshiriladigan hududi Oʻzbekiston Respublikasi boʻlgan chet el yuridik shaxslari Oʻzbekiston Respublikasining soliq rezidenti deb eʼtirof etiladi. Yuridik shaxsning soliq rezidentligi maqomi boʻyicha alohida holatlar Soliq kodeksining 33-moddasiga asosan koʻrib chiqiladi; soliq rezidentligini tasdiqlovchi hujjat — fuqaro, yakka tartibdagi tadbirkor, yuridik shaxs va davlat oʻrtasidagi fiskal aloqani tasdiqlovchi hujjat. Ahdlashuvchi davlat qonunlari boʻyicha oʻzining yashash joyi, doimiy boʻlish joyi, korporatsiya sifatida tashkil topgan joyi, boshqaruv joyi va har qanday boshqa shunga oʻxshash mezonlar asosida soliqqa tortiladigan har qanday shaxs maqomini rasman tasdiqlab beruvchi hujjatni anglatadi. 3. Davlat xizmatlari markazi va vakolatli organ oʻrtasidagi axborot almashinuvi elektron raqamli imzoni (keyingi oʻrinlarda — ERI) majburiy tartibda qoʻllash orqali faqat idoralararo oʻzaro elektron bogʻlanish asosida amalga oshiriladi. 4. Oʻzbekiston Respublikasi soliq rezidentlari — yuridik va jismoniy shaxslarning doimiy joylashuvi (rezidentlik) faktini rasmiy tasdiqlab berish boʻyicha davlat xizmati: davlat soliq xizmati organlari Oʻzbekiston Respublikasi va xorijiy davlatlar oʻrtasida tuzilgan ikkiyoqlama soliqqa tortishning oldini olish boʻyicha xalqaro Kelishuv qoidalarini qoʻllash maqsadida murojaat qilgan yuridik yoki jismoniy shaxslar Oʻzbekiston Respublikasi rezidentlari ekanliklarini tasdiqlab berish; davlat xizmati organlariga murojaat qilgan yuridik va jismoniy shaxslarga zarur boʻlgan sharoitlarni yaratish, ularning vaqti va xarajatlari tejalishini taʼminlash maqsadida koʻrsatiladi. 5. Tashqi iqtisodiy faoliyatni amalga oshiruvchi Oʻzbekiston Respublikasi rezidentlari — yuridik va jismoniy shaxslarning doimiy joylashuvi (rezidentlik) fakti ushbu Reglamentga 1-ilovada keltirilgan sxemaga muvofiq tasdiqlab beriladi. 6. Oʻzbekiston Respublikasi rezidentlari — yuridik va jismoniy shaxslar (keyingi oʻrinlarda — soʻrovnoma beruvchi) davlat xizmatidan foydalanish uchun Yagona interaktiv davlat xizmatlari portali (keyingi oʻrinlarda — YIDXP) yoki Oʻzbekiston Respublikasi Davlat soliq qoʻmitasining (keyingi oʻrinlarda — Davlat soliq qoʻmitasi) rasmiy veb-sayti orqali ushbu Reglamentga 2 va 3-ilovalarda keltirilgan shakllarga muvofiq soʻrovnomani toʻldirib elektron tarzda yuboradi. Soʻrovnoma beruvchi mazkur davlat xizmatidan foydalanish uchun davlat xizmatlari markazlariga yoki vakolatli organga tashrif buyurgan holda murojaat qilishi mumkin. 7. Soʻrovnoma beruvchi oʻzi kelib murojaat etgan taqdirda, davlat xizmatlari markazi yoki vakolatli organning xodimi soʻrovnoma beruvchi nomidan soʻrovnomani elektron tarzda toʻldiradi. 8. Xizmatlardan mustaqil tarzda foydalanish uchun yuridik va jismoniy shaxslar internet tarmogʻi orqali Davlat soliq qoʻmitasining www.my.soliq.uz rasmiy saytiga yoki YIDXPga tegishli foydalanuvchining STIR yoki JSHSHIR raqami va parolini kiritib, tasdiqlangan shakldagi soʻrovnomani toʻldirishlari lozim. Bunda, www.my.soliq.uz saytida STIR yoki JSHSHIR maʼlumotini kiritish orqali murojaat qilgan yuridik yoki jismoniy shaxsning Davlat soliq qoʻmitasining yagona maʼlumotlar bazasidan ushbu STIR yoki JSHSHIRga taalluqli boʻlgan maʼlumotlar (yuridik shaxsning nomi, yuridik manzili, roʻyxatga qoʻyish maʼlumotlari, jismoniy shaxsning F.I.O., yashash manzili va pasport maʼlumotlari) avtomatik tarzda shakllantiriladi. 9. Doimiy joylashuvi (rezidentlik) faktini rasmiy tasdiqlash uchun ariza bilan quyidagi hujjatlarni taqdim yetish talab etiladi: a) haqiqatda boshqaruv amalga oshiriladigan hudud Oʻzbekiston Respublikasi boʻlgan chet el yuridik shaxslari — Oʻzbekiston Respublikasida haqiqiy boshqaruv amalga oshiriladigan joy mavjudligini tasdiqlovchi hujjat; b) chet el fuqarolari va fuqaroligi boʻlmagan shaxslar: chet el pasporti yoki fuqaroligi boʻlmagan shaxs guvohnomasining nusxasi; Oʻzbekiston Respublikasida yashash uchun guvohnoma (mavjud boʻlsa); Oʻzbekiston Respublikasida boʻlish muddatini tasdiqlovchi hujjat (viza yoki boshqa hujjatlar). Chet el fuqarolari va fuqaroligi boʻlmagan shaxslar uchun doimiy yashash (rezidentlik) faktini tasdiqlash quyidagi Oʻzbekiston Respublikasi hududida boʻlish vaqtini hisoblash jadvali asosida amalga oshiriladi. Oʻzbekiston Respublikasi hududiga kirgan vaqti Oʻzbekiston Respublikasi hududidan chiqqan vaqti Oʻzbekiston Respublikasi hududida boʻlgan kunlar soni Soʻrovnoma beruvchi davlat xizmatlari markaziga kelib murojaat etganida uning soʻrovnomasi davlat xizmatlari markazi xodimi tomonidan toʻldirilib, soʻrovnoma beruvchining imzosi bilan tasdiqlangandan soʻng pasport nusxasi ilova qilinib, davlat xizmatlari markazi xodimining ERI bilan tasdiqlangan holda oʻn daqiqa mobaynida vakolatli organga elektron shaklda yuboriladi. YIDXP orqali murojaat qilinganda esa soʻrovnoma avtomatik tarzda vakolatli organga yuboriladi. 10. Davlat xizmatlari — YIDXP, davlat xizmatlari markazlari, Davlat soliq qoʻmitasining maxsus sayti orqali yuborilgan soʻrovnoma rad etilmasdan qabul qilinadi. Soʻrovnoma belgilangan texnik toʻldirish talablariga javob bermasa yoki maʼlumotlar toʻliq kiritilmagan boʻlsa, soʻrovnoma qayta ishlash uchun qaytarib yuboriladi. Shuningdek, jinoyat ishi, toʻlovga qobiliyatsizlik ishi, bank hisob raqami yoki mol-mulkiga taqiq qoʻyilgan va soliq hamda majburiy toʻlovlar boʻyicha qarzdorligi mavjud boʻlgan va boshqa shunga oʻxshash holatlarda vakolatli organ xodimi tomonidan soʻrovnomani koʻrib chiqish paytida qaytarib yuboriladi. Davlat xizmatlarini koʻrsatishni boshqa asoslar boʻyicha rad etish taqiqlanadi. 11. Soʻrovnoma beruvchilar davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Soʻrovnoma beruvchi davlat xizmatidan foydalanishdan bosh tortganda uning soʻrovnomasi koʻrib chiqilmasdan qoldiriladi. 12. Vakolatli organ uch ish kuni mobaynida QR-kodli (metrik shtrix kod) Oʻzbekiston Respublikasi rezidenti — yuridik yoki jismoniy shaxsning doimiy joylashuvi (rezidentlik) fakti rasmiy tasdiqlanganligi haqida ushbu Reglamentga 4-ilovada keltirilgan namunaga muvofiq Soliq rezidentligini tasdiqlovchi hujjatni rasmiylashtiradi hamda oʻz ERIsi bilan tasdiqlab, tegishli davlat xizmatlari markaziga yoki (oʻzi kelib murojaat etgan taqdirda) soʻrovnoma beruvchiga (YIDXP yoki Davlat soliq qoʻmitasining rasmiy veb-sayti orqali murojaat etgan taqdirda) elektron tarzda yuboradi. Agar soliq rezidentligini tasdiqlovchi hujjatda soliq rezidentligi davri koʻrsatilmagan boʻlsa, bunday hujjat berilgan (davlat vakolatli organining internet-resursida joylashtirilgan) kalendar yili mobaynida soliq rezidentligini tasdiqlovchi hujjat egasi Oʻzbekiston Respublikasining soliq rezidenti deb eʼtirof etiladi. 13. Davlat xizmatlari markazi soliq rezidentligini tasdiqlovchi hujjat kelib tushganidan soʻng oʻn daqiqa mobaynida uni soʻrovnoma beruvchining elektron manziliga yuboradi va soʻrovnoma beruvchini bu haqda axborot-kommunikatsiya tizimi orqali xabardor qiladi. Soʻrovnoma beruvchi tomonidan oʻzi kelib murojaat qilingan taqdirda, uning soʻroviga koʻra, davlat xizmatlari markazi soʻrovnoma beruvchining soliq rezidentligini tasdiqlovchi hujjatni elektron yoki qogʻoz shaklda taqdim etishi mumkin. 14. Agar Oʻzbekiston Respublikasi soliq rezidentining maqomi arizani koʻrib chiqish natijasida tasdiqlanmagan boʻlsa, soʻrovnoma beruvchi bu haqida xabardor qilinadi. 15. Soliq rezidentligini tasdiqlovchi hujjat berilgan soliq toʻlovchilar toʻgʻrisidagi maʼlumotlar ushbu Reglamentga 5-ilovada keltirilgan namunaga muvofiq Soliq rezidentligini tasdiqlovchi hujjat berilgan soliq toʻlovchilar reyestrida shakllantirib boriladi. 16. Davlat xizmatlari markazlari va vakolatli organ oʻz faoliyatini amalga oshirishi jarayonida olingan maʼlumotlarning sir saqlanishini taʼminlaydi. 17. Oʻzbekiston Respublikasi Adliya vazirligi, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari va davlat xizmatlari markazlari ushbu Reglament talablari ijrosi boʻyicha davlat organlari va boshqa tashkilotlarning faoliyati yuzasidan doimiy nazorat va monitoringni amalga oshiradi. 18. Davlat xizmatlari koʻrsatuvchi hamda vakolatli organ xodimlari va mansabdor shaxslari xatti-harakatlari (harakatsizligi) ustidan shikoyat qilish qonunchilikda belgilangan tartibda amalga oshiriladi. Bosqichlar Subyektlar Chora-tadbirlar Muddatlar 1-bosqich Oʻzbekiston Respublikasi rezidentlari — yuridik va jismoniy shaxslar YIDXP yoki Oʻzbekiston Respublikasi Davlat soliq qoʻmitasining rasmiy veb-sayti orqali soʻrovnomani toʻldirib elektron tarzda yuboradi. Davlat xizmatlari markazlariga yoki Davlat soliq qoʻmitasi huzuridagi “Soliq-servis” davlat unitar korxonasiga tashrif buyurgan holda soʻrovnomani topshiradi. Murojaat qilingan vaqtda 2-bosqich 1. Davlat xizmatlari markazi 2. Yagona interaktiv xizmatlari portali Soʻrovnoma shaklini toʻldirib “Soliq-servis” davlat unitar korxonasiga yuboradi. 1. Soʻrovnoma shakli toʻldirilgandan soʻng 10 daqiqa ichida 2. Real vaqt rejimida 3-bosqich “Soliq-servis” davlat unitar korxonasi QR-kodli (metrik shtrix — kodli) Soliq rezidentligini tasdiqlovchi hujjatni rasmiylashtiradi. Tegishli davlat xizmatlari markazi (oʻzi kelib murojaat etgan taqdirda) yoki soʻrovnoma beruvchi (YIDXP yoki Davlat soliq qoʻmitasining rasmiy veb-sayti orqali murojaat etilgan taqdirda) elektron tarzda yuboradi. Uch ish kunida 4-bosqich Davlat xizmatlari markazi Soliq rezidentligini tasdiqlovchi hujjatni soʻrovnoma beruvchining elektron manziliga yuboradi va soʻrovnoma beruvchini bu haqda axborot-kommunikatsiya tizimi orqali xabardor qiladi. Oʻn daqiqa ichida Oʻzi kelib murojaat qilgan taqdirda uning soʻroviga koʻra soliq rezidentligini tasdiqlovchi hujjatni elektron yoki qogʻozli hujjat shaklida taqdim etadi. Soʻrovnoma beruvchining soʻroviga koʻra T/r Soliq rezidenti maqomini olgan yuridik (jismoniy) shaxs STIR (Yuridik) Manzil Soliq rezidentligini tasdiqlovchi hujjat (olingan sana, oy, yil) Soliq rezidentligini tasdiqlovchi hujjat raqami Soliq rezidentligini tasdiqlovchi hujjat olinganligini tasdiqlovchi belgi ______________________________________________________ ________________ (Vakolatli organ rahbarining lavozimi, rahbar F.I.O.) (imzo) 1. Mazkur Reglament Oʻzbekiston Respublikasi Davlat soliq qoʻmitasining (keyingi oʻrinlarda — Davlat soliq qoʻmitasi) rasmiy veb-saytiga joylashtirilgan axborot resursida soliq toʻlovchilarning shaxsiy kabineti orqali, ularning soliq majburiyatlari hisobini tegishli shaxsiy hisobvaraqlarda yuritayotgan (yuritgan) davlat soliq xizmati organlari tomonidan soliq toʻlovchilarga shaxsiy hisobvaraqlardan koʻchirmalarni va solishtirma dalolatnomani taqdim etish boʻyicha davlat xizmatlarini (keyingi oʻrinlarda — davlat xizmatlari) koʻrsatish tartibini belgilaydi. 2. Ushbu davlat xizmatlari Davlat soliq qoʻmitasining rasmiy veb-saytida soliq toʻlovchining shaxsiy kabineti orqali davlat soliq xizmati organlari tomonidan uning soliq majburiyatlari hisobi yuritilayotgan (yuritgan) tegishli shaxsiy hisobvaraqlardagi maʼlumotlar asosida onlayn tarzda (masofadan turib) 24/7 rejimida amalga oshiriladi. 3. Ushbu Reglamentda quyidagi asosiy tushunchalardan foydalaniladi: soliq toʻlovchining shaxsiy hisobvaragʻi (keyingi oʻrinlarda — SHH) — Davlat soliq qoʻmitasi tomonidan ishlab chiqilgan tegishli dasturiy mahsulot orqali soliq toʻlovchining soliqlar va yigʻimlar turlari boʻyicha muayyan maʼmuriy-hududiy birlikka nisbatan mavjud soliq majburiyatlarini bajarilishi yuzasidan hisoblangan hamda toʻlangan soliqlar va yigʻimlar summalarini, shuningdek penyalar va jarimalarni aks ettirgan holda budjet tizimiga tushumlar hisobini elektron shaklda yuritadigan hujjat; solishtirma dalolatnoma — soliq toʻlovchining soliq majburiyatlari bajarilishi yuzasidan, soliq toʻlovchining maʼlumotlari (buxgalteriya hisobi maʼlumotlari) bilan soliq majburiyatlari hisobini SHHlarda yuritayotgan (yuritgan) tegishli davlat soliq xizmati organlari maʼlumotlarini ikki tomonlama solishtirish orqali qogʻoz yoki elektron shaklda tuzilgan, imzo va muhr (agar mavjud boʻlsa) yoxud elektron raqamli imzo bilan tasdiqlangan hujjat; davlat soliq xizmati organlari — DSQ, Yirik soliq toʻlovchilar boʻyicha hududlararo davlat soliq inspeksiyasi, Qoraqalpogʻiston Respublikasi, viloyatlar va Toshkent shahar davlat soliq boshqarmalari, shuningdek tumanlar (shaharlar) davlat soliq inspeksiyalari. 4. Davlat xizmatlari quyidagi maqsadda koʻrsatiladi: soliq organining yoki soliq toʻlovchining taklifiga koʻra soliq majburiyatlarini bajarilishi yuzasidan soliqlar va yigʻimlar, penyalar va hamda jarimalar boʻyicha hisob-kitoblarni birgalikda oʻzaro solishtirish oʻtkazilishi uchun soliq toʻlovchilarga shaxsiy hisobvaraqlardan koʻchirmalarni va solishtirma dalolatnomani taqdim etish orqali SHHda hisobi yuritilayotgan (yuritilgan) soliqlar va yigʻimlar boʻyicha toʻlov muddatlari, hisoblangan, kamaytirishga hisoblangan va toʻlangan (undirilgan) soliqlar va yigʻimlar hamda penyalarga (jarimalarga) doir maʼlumotlardan foydalangan holda soliq majburiyatlarining toʻgʻri va toʻliq bajarilishini taʼminlash; Oʻzbekiston Respublikasi Soliq kodeksining talablariga muvofiq soliq toʻlovchining talabiga binoan soliqlarni toʻlash boʻyicha soliq majburiyatining bajarilishi yuzasidan solishtirma dalolatnoma tuzilishini taʼminlash. 5. Davlat xizmatlarini koʻrsatish doirasida soliq toʻlovchilarga oʻz huquqlaridan toʻlaqonli foydalanish uchun qulay sharoitlar yaratish orqali quyidagi vazifalarni bajarish nazarda tutilgan: soliq toʻlovchi oʻz soliq majburiyatlarining bajarilishi yuzasidan soliq organlarida mavjud boʻlgan maʼlumotlarni bepul olish; soliqlar va yigʻimlar, penyalar va jarimalarning ortiqcha toʻlangan yoki ortiqcha undirilgan summalarini oʻz vaqtida hisobga oʻtkazish yoki qaytarish yuzasidan oʻzaro solishtirish oʻtkazilishi; Soliq kodeksda belgilangan tartibda va shartlarda soliqlarni toʻlashni kechiktirish yoki boʻlib-boʻlib toʻlash boʻyicha soliq majburiyatlari bajarilishi yuzasidan maʼlumot olinishi; soliq solish obyektlarini hisobga qoʻyishda, soliqlarni hisoblab chiqarish va toʻlashda oʻzlari yoʻl qoʻygan xatolarni mustaqil ravishda tuzatish uchun SHHdagi maʼlumotlarni koʻrish va elektron koʻchirma olish imkoniyatini taʼminlash. Bunda, Soliq kodeksining talablariga muvofiq daʼvo muddatlari davrini hisobga olgan holda tuzatish kiritish mumkin. 6. Soliq toʻlovchilarga shaxsiy hisobvaraqlardan koʻchirmalar va solishtirma dalolatnoma ushbu Reglamentga ilovada keltirilgan sxemaga muvofiq taqdim etiladi. 7. Davlat soliq qoʻmitasining rasmiy veb-saytida soliq toʻlovchining shaxsiy kabinetiga kirish yagona identifikatsiyalash tizimi orqali elektron raqamli imzo vositasida amalga oshiriladi. 8. Mazkur Reglamentda nazarda tutilgan davlat xizmatlaridan foydalanish quyidagi ishchi oynalari orqali amalga oshiriladi: soliq toʻlovchi yuridik shaxs — “Yuridik shaxslar uchun” blokidagi “Yuridik shaxslarning solishtirma dalolatnomalari” davlat xizmatlari ishchi oynasiga; soliq toʻlovchi jismoniy shaxs — “Jismoniy shaxslar uchun” blokidagi “Jismoniy shaxslarning solishtirma dalolatnomalari” davlat xizmatlari ishchi oynasiga; soliq toʻlovchi yakka tartibdagi tadbirkor — “Yakka tartibdagi tadbirkorlar uchun” blokidagi “Yakka tartibdagi tadbirkorlarning solishtirma dalolatnomalari” davlat xizmatlari ishchi oynasiga oʻtiladi. Ushbu davlat xizmatlarining ishchi oynasiga elektron raqamli imzo kaliti orqali birinchi bor oʻtishda (shaxsiy kabinetga kirishda foydalanilayotgan qurilmaga nisbatan) kalitni tanlab, parol teriladi hamda oynada aks etib turgan spamdan himoya qilish kodi kiritilib, “Kirish” tugmasi bosiladi. 9. Mazkur davlat xizmatining tegishli ishchi oynasiga oʻtilgandan soʻng: “shaxsiy hisobvaraq” ishchi oynasiga oʻtilib, soliq toʻlovchining ixtiyoriga koʻra, joylashgan joyi (soliq majburiyatiga nisbatan), yili, soliq kodi, oʻlchov birligi tanlanadi hamda “Yangilash” va “Koʻrsatish” tugmalari bosiladi; bir vaqtning oʻzida ekranning pastki qismida real vaqt holati boʻyicha tanlangan shaxsiy hisobvaraqdagi maʼlumotlar shakllanadi, unda yil boshidan hisoblangan, toʻlangan soliq summalari, soliq qarzi, ortiqcha toʻlov, penyalar va soliq majburiyatlari bajarilishi yuzasidan boshqa maʼlumotlar kunma-kun bajarilgan amallar kesimida aks ettiriladi. Mavjud shaxsiy hisobvaraqlardan tanlangan yil boʻyicha koʻchirmalarni “Excel yuklab olish” tugmasini bosish orqali oʻz qurilmasiga yuklab olish mumkin. Bunda, agar soliqlar va yigʻimlar boʻyicha shaxsiy hisobvaraqlar koʻchirmalardagi maʼlumotlar bilan soliq toʻlovchining buxgalteriya maʼlumotlari (jismoniy shaxs yoki yakka tartibdagi tadbirkor maʼlumotlari) oʻrtasida farq aniqlansa, tegishliligi boʻyicha soliq maʼmurchiligi yuritilayotgan davlat soliq xizmati organlari bilan bogʻlangan holda mavjud maʼlumotlarga asoslanib aniqlik kiritiladi. Aks holda xatolik bilan shakllangan shaxsiy hisobvaraq koʻchirmasi hisobga olinadi; “solishtirma dalolatnoma” ishchi oynasiga oʻtilgandan soʻng, soliq toʻlovchining ixtiyoriga koʻra, joylashuvi (soliq majburiyatiga nisbatan), yili, oʻlchov birligi, sana (qaysi sanaga solishtirish oʻtkazilayotganligiga nisbatan) tanlanib, “Yangilash” va “Koʻrsatish” tugmalari bosiladi va ekranning pastki qismida tanlangan soʻrov natijasi boʻyicha real vaqt holatida solishtirish uchun maʼlumot shakllanadi. Bunda, yil boshidan to soʻralgan (tanlangan) sanagacha boʻlgan davr mobaynida hisoblangan, toʻlangan soliq summalari, soliq qarzi, ortiqcha toʻlov, penyalar va soliq majburiyatlari bajarilishi yuzasidan boshqa maʼlumotlar oʻzaro solishtirish uchun aks ettiriladi. Mavjud shaxsiy hisobvaraqlardagi maʼlumotlar asosida soliq turlari kesimida (tanlangan joyga nisbatan) shakllangan solishtirma dalolatnomani tanlangan sana holati boʻyicha “Excel yuklab olish” tugmasini bosish shakllantirish orqali oʻz qurilmasiga ikkinchi tomon buxgalteriya hisobi maʼlumotlari bilan solishtirish uchun yuklab olish mumkin. Soliq toʻlovchining buxgalteriya hisobi maʼlumotlari bilan oʻzaro solishtirilgan solishtirma dalolatnoma maʼlumotlarida farq aniqlanmasa solishtirma dalolatnoma tuzilgan hisoblanib, belgilangan tartibda undan foydalanish mumkin. Farq aniqlagan hollarda esa tegishliligi boʻyicha soliq maʼmurchiligi yuritilayotgan davlat soliq xizmati organlari bilan bogʻlangan holda mavjud maʼlumotlarga asoslanib aniqlik kiritiladi. Aks holda xatolik bilan shakllangan solishtirma dalolatnoma (bir tomonlama) hisobga olinadi. 10. Soliq toʻlovchi shaxsiy kabinet orqali onlayn tarzda (masofadan turib) 24/7 rejimida koʻrsatilayotgan ushbu davlat xizmatlaridan istalgan vaqtda foydalangan holda soliq toʻlovchi sifatida majburiyatlarini oʻz vaqtida va toʻliq bajarilayotganligi ustidan nazorat qilib borish imkoniyatidan foydalanishi mumkin. 11. Tegishli davlat soliq xizmati organlari va soliq toʻlovchilar oʻz faoliyatlarini amalga oshirish jarayonida olingan maʼlumotlarning belgilangan tartibda sir saqlanishini taʼminlaydi. 12. Mazkur davlat xizmatlarini koʻrsatuvchi davlat soliq xizmati organlari yoki xodimlarining harakatlari (harakatsizligi) ustidan qonunchilikda belgilangan tartibda shikoyat qilish mumkin. Bosqichlar Subyektlar Chora-tadbirlar Muddatlar 1-bosqich Soliq toʻlovchi Davlat soliq qoʻmitasining rasmiy veb-saytida yagona identifikatsiyalash tizimi orqali elektron raqamli imzo vositasida soliq toʻlovchining shaxsiy kabinetiga kiradi. Murojaat qilinganda 2-bosqich Soliq toʻlovchi yuridik shaxs “Yuridik shaxslar uchun” blokidagi “Yuridik shaxslarning solishtirma dalolatnomalari” davlat xizmatlari ishchi oynasiga oʻtadi. Real vaqt rejimida Soliq toʻlovchi jismoniy shaxs “Jismoniy shaxslar uchun” blokidagi “Jismoniy shaxslarning solishtirma dalolatnomalari” davlat xizmatlari ishchi oynasiga oʻtadi. Yakka tartibdagi tadbirkor “Yakka tartibdagi tadbirkorlar uchun” blokidagi “Yakka tartibdagi tadbirkorlarning solishtirma dalolatnomalari” davlat xizmatlari ishchi oynasiga oʻtadi. 3-bosqich Soliq toʻlovchi 1. Tegishli maʼlumotlarni tanlaydi. 2. “Yangilash” va “Koʻrsatish” tugmalarini bosadi. 3. Maʼlumotlar avtomatik tarzda shakllanadi. Real vaqt rejimida 1. Mazkur Reglament deklaratsiya topshiruvchi jismoniy shaxslarning (keyingi oʻrinlarda — deklaratsiya topshiruvchi) jami yillik, ixtiyoriy va dastlabki tarzdagi hamda chet el jismoniy shaxsining mol-mulkini realizatsiya qilishdan olingan daromadlari toʻgʻrisidagi deklaratsiyalarini (keyingi oʻrinlarda — soliq deklaratsiyalari) taqdim etish boʻyicha davlat xizmatini koʻrsatish tartibini belgilaydi. 2. Davlat xizmati Davlat xizmatlari markazlari, Elektron soliq xizmatlari portali hamda Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali Soliq qoʻmitasi (keyingi oʻrinlarda — vakolatli organ) tomonidan koʻrsatiladi. 3. Davlat xizmatlari markazlari hamda vakolatli organ oʻrtasidagi axborot almashinuvi elektron raqamli imzoni (keyingi oʻrinlarda — ERI) majburiy tartibda qoʻllash orqali faqat idoralararo oʻzaro elektron bogʻlanish yordamida amalga oshiriladi. 4. Mazkur Reglament Oʻzbekiston Respublikasi Soliq kodeksining 393-moddasida koʻrsatilgan deklaratsiya asosida soliq solinadigan daromadlar hamda ushbu Kodeksning 378 — 380-moddalarida nazarda tutilgan imtiyozlarga ega boʻlgan holda soliq agenti tomonidan toʻlov manbaida imtiyoz qoʻllanilmagan soliq toʻlovchilarga nisbatan tatbiq etiladi. 5. Deklaratsiya topshiruvchilar Oʻzbekiston Respublikasi Soliq kodeksining 81-moddasiga asosan vakolatli organ tomonidan tasdiqlanadigan hisobot shakllari asosida davlat xizmatidan foydalanadi. 6. Davlat xizmatini koʻrsatish mazkur Reglamentga 1-ilovada keltirilgan sxemaga muvofiq amalga oshiriladi. 7. Deklaratsiya topshiruvchi yoki uning qonuniy vakili davlat xizmatidan foydalanish uchun Davlat xizmatlari markazlariga shaxsan tashrif buyurgan holda murojaat qiladi yoki davlat xizmatidan elektron tarzda foydalanish uchun YIDXPda roʻyxatdan oʻtadi. 8. Deklaratsiya topshiruvchi shaxsan tashrif buyurgan holda murojaat qilgan taqdirda, Davlat xizmatlari markazi xodimi soliq deklaratsiyasini yuboruvchi nomidan, Elektron soliq xizmatlari portali yoki YIDXP orqali murojaat etgan taqdirda esa, mustaqil ravishda ushbu Reglamentning 5-bandida koʻrsatilgan hisobot shakllarini elektron tarzda toʻldiradi. 9. Soliq imtiyozidan foydalanish maqsadida deklaratsiya topshiruvchilar elektron tarzda qoʻshimcha soʻrovnoma toʻldirishi lozim. 10. Davlat xizmatida soliq majburiyati bilan bogʻliq boʻlgan maʼlumotlar (meros yoki hadya, oldi-sotdi va ijara shartnomalari, qimmatli qogʻozlar va yuridik shaxslarning ustav kapitalidagi ulushlar (paylar), respublika hududidan tashqaridagi manbalardan olingan daromadlar hamda qonunchilik hujjatlarida belgilangan boshqa hujjatlar) tegishli vazirlik va idoralarning maʼlumotlar bazalari bilan axborot almashinuvi asosida shakllanadi. 11. Soliq deklaratsiyasi toʻldirilgach deklaratsiya yuboruvchi maʼlumotlar toʻgʻriligini tekshiradi hamda imzolarni identifikatsiya qilishning tegishli vositalari (ERI, daktiloskopiya, elektron imzo, mobil-ID va boshqalar) bilan tasdiqlaydi. 12. Davlat xizmati koʻrsatilgani uchun toʻlov undirilmaydi. 13. Soliq deklaratsiyasida notoʻgʻri maʼlumotlarning koʻrsatilishi davlat xizmati koʻrsatishni rad etish uchun asos hisoblanadi. Davlat xizmati koʻrsatishni boshqa asoslar boʻyicha rad etish taqiqlanadi. 14. Deklaratsiya yuboruvchilar davlat xizmatidan foydalanishdan xizmat koʻrsatishning har qanday bosqichida bosh tortish huquqiga ega. Deklaratsiyasi yuboruvchi davlat xizmatidan foydalanishdan bosh tortgan taqdirda, uning deklaratsiyasi koʻrib chiqilmasdan qoldiriladi. 15. Deklaratsiya yuboruvchi Davlat xizmatlari markaziga tashrif buyurgan holda murojaat etgan taqdirda, uning soliq deklaratsiyasi Davlat xizmatlari markazi xodimi tomonidan toʻldirilib, oʻn daqiqa mobaynida vakolatli organga elektron shaklda yuboriladi. Elektron soliq xizmatlari portali va YIDXP orqali murojaat qilingan taqdirda esa soliq deklaratsiyasi avtomatik tarzda vakolatli organga yuboriladi. 16. Deklaratsiya yuboruvchining deklaratsiyasi notoʻgʻri toʻldirilgan holda vakolatli organga taqdim etilganda, maʼlumotlar toʻgʻrilanib qayta hisobot taqdim etishi mumkin. 17. Vakolatli organ soliq deklaratsiyasi kelib tushgan vaqtdan boshlab besh ish kuni ichida soliq deklaratsiyasidagi maʼlumotlarni toʻgʻriligini tekshirib chiqadi, maʼlumotlarning toʻgʻriligiga ishonch hosil qilgach, soliq deklaratsiyasini qabul qiladi va maʼlumotlar notoʻgʻriligi aniqlangan taqdirda, sabablarini koʻrsatgan holda deklaratsiya yuboruvchini maʼlumotlarni besh ish kuni ichida toʻgʻrilangan holda qayta hisobot yuborish toʻgʻrisida xabardor qiladi. Bunda vakolatli organ QR-kod (matrik shtrixli kod) qoʻyilgan jami yillik daromad toʻgʻrisidagi deklaratsiya blankasini tashrif buyurgan holda murojaat etilgan taqdirda, Davlat xizmatlari markaziga, elektron tarzda murojaat etgan taqdirda, shaxsiy kabineti yoki YIDXP orqali deklaratsiya yuboruvchiga elektron tarzda yuboradi. 18. Davlat xizmatlari markazi deklaratsiya blankasi kelib tushgandan soʻng oʻn daqiqa ichida uni deklaratsiya topshiruvchining elektron manziliga yuboradi va bu haqda axborot tizimi orqali xabardor qiladi. Bunda Davlat xizmatlari markazi deklaratsiya yuboruvchi tashrif buyurgan holda murojaat qilgan taqdirda, deklaratsiya yuboruvchining arizasiga koʻra unga deklaratsiya blankasini elektron yoki qogʻoz shaklda taqdim etishi mumkin. 19. Davlat xizmatlari markazlari va vakolatli organ oʻz faoliyatini amalga oshirishi natijasida olingan maʼlumotlarning sir saqlanishini taʼminlaydi. 20. Oʻzbekiston Respublikasi Adliya vazirligi ushbu Reglament talablari ijrosi boʻyicha davlat organlari va boshqa tashkilotlarning faoliyati yuzasidan, shu jumladan, YIDXP orqali doimiy nazoratni va monitoringni amalga oshiradi. 21. Deklaratsiya topshiruvchilar davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishlari mumkin. 22. Mazkur Reglament talablarining buzilishida aybdor boʻlgan shaxslar qonunchilikda belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Jismoniy shaxs Davlat xizmatidan foydalanish uchun Davlat xizmatlari markaziga tashrif buyurgan holda hamda Soliq xizmatlari portali yoki YIDXP orqali elektron shaklda murojaat qiladi. Real vaqt rejimida 2-bosqich Davlat xizmatlari markazi va YIDXP Deklaratsiya yuboruvchi Davlat xizmatlari markaziga tashrif buyurgan holda murojaat etgan taqdirda, uning soliq deklaratsiyasi Davlat xizmatlari markazi xodimi tomonidan toʻldirilib, vakolatli organga elektron shaklda yuboriladi. 10 daqiqa ichida Soliq xizmatlari portali va YIDXP orqali murojaat qilingan taqdirda esa soliq deklaratsiyasi avtomatik tarzda vakolatli organga yuboriladi Real vaqt rejimida 3-bosqich Davlat xizmatlari markazi va YIDXP Vakolatli organ QR-kod (matrik shtrixli kod) qoʻyilgan jami yillik daromad toʻgʻrisidagi deklaratsiya blankasini tashrif buyurgan holda murojaat etilgan taqdirda, Davlat xizmatlari markaziga, elektron tarzda murojaat etgan taqdirda, shaxsiy kabineti yoki YIDXP orqali deklaratsiya yuboruvchiga elektron tarzda yuboradi. Real vaqt rejimida 4-bosqich Vakolatli organ (tuman (shahar) soliq inspeksiyasi Vakolatli organ soliq deklaratsiyasidagi maʼlumotlarni toʻgʻriligini tekshirib chiqadi, maʼlumotlarni toʻgʻriligiga ishonch hosil qilgan taqdirda, soliq deklaratsiyasini qabul qiladi hamda deklaratsiya yuboruvchini xabardor qiladi. 5 ish kuni ichida 1. Mazkur Reglament ortiqcha toʻlangan soliqlarni qaytarishga ariza beruvchi jismoniy shaxslarga (keyingi oʻrinlarda — ariza beruvchilar) professional va oliy taʼlim, nodavlat maktabgacha taʼlim tashkilotlari va (yoki) maktablar, shuningdek, olingan ipoteka kreditlariga yoʻnaltirilgan daromadlari boʻyicha ortiqcha toʻlangan daromad soligʻini qaytarishga ariza yuborish boʻyicha davlat xizmatini koʻrsatish tartibini belgilaydi. 2. Davlat xizmati Davlat xizmatlari markazlari, Elektron soliq xizmatlari portali va Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali Soliq qoʻmitasi (keyingi oʻrinlarda — vakolatli organ) tomonidan koʻrsatiladi. 3. Davlat xizmatlari markazlari va vakolatli organ oʻrtasidagi axborot almashinuvi elektron raqamli imzoni (keyingi oʻrinlarda — ERI) majburiy tartibda qoʻllash orqali faqat idoralararo oʻzaro elektron bogʻlanish yordamida amalga oshiriladi. 4. Davlat xizmatini koʻrsatish mazkur Reglamentga 1-ilovada keltirilgan sxemaga muvofiq amalga oshiriladi. 5. Ariza beruvchi yoki uning qonuniy vakili davlat xizmatidan foydalanish uchun Davlat xizmatlari markazlariga shaxsan tashrif buyurgan holda murojaat qiladi va (yoki) davlat xizmatidan Elektron soliq xizmatlari portali yoki YIDXP orqali elektron tarzda foydalanadi. 6. Ariza beruvchi shaxsan tashrif buyurgan holda murojaat qilgan taqdirda, Davlat xizmatlari markazi xodimi ariza beruvchi nomidan, Elektron soliq xizmatlari portali yoki YIDXP orqali murojaat etgan taqdirda esa mustaqil ravishda ushbu Reglamentga 2-ilovada keltirilgan shaklga muvofiq arizani elektron tarzda toʻldiradi. 7. Ariza toʻldirilgandan soʻng undagi maʼlumotlarning toʻgʻriligi tekshiriladi va imzolarni identifikatsiya qilishning tegishli vositalari (ERI, daktiloskopiya, elektron imzo, mobil-ID va boshqalar) bilan tasdiqlangan holda yuboriladi hamda QR-kodli (matrik shtrixli kod) ariza shaxsiy kabinetida shakllanadi. 8. Davlat xizmati koʻrsatilgani uchun toʻlov undirilmaydi. 9. Arizada notoʻgʻri maʼlumotlarning koʻrsatilgan taqdirda, vakolatli organ ariza beruvchiga besh ish kuni ichida toʻgʻrilangan holda qayta ariza yuborish toʻgʻrisida xabardor qiladi. 10. Ariza beruvchilar davlat xizmatidan foydalanishdan xizmat koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortgan taqdirda, uning arizasi koʻrib chiqilmasdan qoldiriladi. 11. Ariza beruvchi Davlat xizmatlari markaziga tashrif buyurgan holda murojaat etgan taqdirda, uning arizasi Davlat xizmatlari markazi xodimi tomonidan toʻldirilib, ariza beruvchi tomonidan tasdiqlangandan soʻng oʻn daqiqa ichida vakolatli organga elektron shaklda yuboriladi. Elektron soliq xizmatlari portali yoki YIDXP orqali murojaat qilingan taqdirda esa ariza avtomatik tarzda vakolatli organga yuboriladi. 12. Vakolatli organ ariza tushgan vaqtdan boshlab oʻn ish kuni ichida arizani koʻrib chiqadi va arizaga javob xatini tayyorlab, tashrif buyurgan holda etilgan murojaat boʻyicha Davlat xizmatlari markaziga, elektron tarzda kelib tushgan murojaat boʻyicha shaxsiy kabineti yoki YIDXP orqali ariza beruvchiga elektron tarzda yuboradi. 13. Davlat xizmatlari markazi javob xati kelib tushgandan soʻng oʻn daqiqa mobaynida uni ariza beruvchining elektron manziliga yuboradi. Bunda Davlat xizmatlari markazi ariza beruvchi tashrif buyurgan holda murojaat qilgan taqdirda, ariza beruvchining arizasiga koʻra unga javob xatini elektron yoki qogʻoz shaklda taqdim etishi mumkin. 14. Davlat xizmatlari markazlari va vakolatli organ oʻz faoliyatini amalga oshirishi natijasida olingan maʼlumotlarning sir saqlanishini taʼminlaydi. 15. Oʻzbekiston Respublikasi Adliya vazirligi ushbu Reglament talablari ijrosi boʻyicha davlat organlari va boshqa tashkilotlarning faoliyati yuzasidan, shu jumladan, YIDXP orqali doimiy nazoratni va monitoringni amalga oshiradi. 16. Ariza beruvchilar davlat organlari va boshqa tashkilotlar xodimlari xatti-harakatlari yuzasidan qonunchilikda belgilangan tartibda shikoyat qilishlari mumkin. 17. Mazkur Reglament talablarining buzilishida aybdor boʻlgan shaxslar qonunchilikda belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Jismoniy shaxs Davlat xizmatidan foydalanish uchun Davlat xizmatlari markaziga tashrif buyurgan holda yoki YIDXP orqali murojaat qiladi. Oʻz xohishiga koʻra 2-bosqich Davlat xizmatlari markazi Ariza shaklini toʻldirib, elektron tarzda tuman (shahar) soliq inspeksiyasiga yuboradi. 10 daqiqa ichida YIDXP Toʻldirilgan ariza avtomatik tarzda tuman (shahar) soliq inspeksiyasiga yuboriladi. Real vaqt rejimida 3-bosqich Vakolatli organ (tuman (shahar) soliq inspeksiyasi Arizani koʻrib chiqadi va arizaga javob xatini tayyorlab, tashrif buyurgan holda etilgan murojaat boʻyicha Davlat xizmatlari markaziga, elektron tarzda kelib tushgan murojaat boʻyicha shaxsiy kabineti yoki YIDXP orqali ariza beruvchiga elektron tarzda yuboradi. 10 ish kuni ichida 4-bosqich Davlat xizmatlari markazi Ariza olingandan soʻng uni jismoniy shaxsning elektron manziliga yuboradi. 10 daqiqa ichida Jismoniy shaxs tashrif buyurgan holda murojaat qilgan taqdirda, unga javob xatini elektron yoki qogʻoz shaklida taqdim etadi. Jismoniy shaxsning soʻroviga koʻra Ariza beruvchi toʻgʻrisida maʼlumotlar: 1. Doimiy yashash joyi (hudud nomi) Tanlanadi 1.1. Tuman/shahar nomi Tanlanadi 2. JSHSHIR Avtomatik shakllanadi 3. Familiyasi Avtomatik shakllanadi 4. Ismi Avtomatik shakllanadi 5. Otasining ismi Avtomatik shakllanadi 6. Yashash joyi boʻyicha roʻyxatga olingan manzili (toʻliq) Avtomatik shakllanadi 7. Telefon raqami Kiritiladi 8. Elektron pochta manzili Kiritiladi 9. Soliq turi Avtomatik shakllanadi 10. Shaxsiy gʻazna hisobvaragʻi Avtomatik shakllanadi 11. Ortiqcha toʻlangan summa Avtomatik shakllanadi 12. Summa soʻz bilan Avtomatik shakllanadi 13. Qaytarish yoki hisobga olish Tanlanadi 14. Shaxsiy bank karta raqami Kiritiladi 15. Tranzit hisobvaragʻi Avtomatik shakllanadi 16. Bank MFO Avtomatik shakllanadi 17. Qaytariladigan (boshqa soliq turiga oʻtkaziladigan) summa Kiritiladi 18. Summa soʻz bilan Avtomatik shakllanadi 1. Mazkur Reglament Oʻzbekiston Respublikasining Soliq kodeksiga (keyingi oʻrinlarda — Soliq kodeksi) muvofiq Oʻzbekiston Respublikasida soliq toʻlovchining identifikatsiya raqamini (keyingi oʻrinlarda — identifikatsiya raqami) berish va qoʻllash tartibini belgilaydi. 2. Soliq toʻlovchilarga identifikatsiya raqamlarini berish quyidagi maqsadlarda amalga oshiriladi: Oʻzbekiston Respublikasi soliq toʻlovchilarining yagona reyestrini shakllantirish; soliq toʻlovchilarni hisobga olishni tartibga solish; hisoblangan va toʻlangan soliqlar va yigʻimlar summalari, shuningdek, penyalar va jarimalarning hisobini yuritish; soliq organlari bilan boshqa davlat hokimiyati va boshqaruvi organlari, tijorat banklari va moliyaviy tusdagi hamda koʻchar va koʻchmas mulk boʻyicha operatsiyalarni amalga oshiruvchi boshqa tashkilotlar oʻrtasida axborot almashishda yagona identifikatordan foydalanish; qonunchilikda belgilangan oʻz vazifalari va funksiyalarini bajarishda davlat boshqaruvi organlari, xoʻjalik birlashmalari, mahalliy davlat hokimiyati organlari va boshqa tashkilotlar oʻrtasida yuridik shaxslarga nisbatan axborot almashinuvini unifikatsiya qilish. 3. Hisobga olishda har bir soliq toʻlovchiga (jismoniy shaxslar bundan mustasno) Oʻzbekiston Respublikasining butun hududida yagona boʻlgan identifikatsiya raqami beriladi va u oʻzgartirilmaydi. 4. Identifikatsiya raqami bir marta beriladi va yuridik shaxs tugatilgandan (hisobdan chiqarilgandan) keyin undan foydalanish cheklanadi. Tugatilgan (hisobdan chiqarilgan) yuridik shaxsning identifikatsiya raqami boshqa bir soliq toʻlovchiga takroran berilmaydi. 5. Identifikatsiya raqami berilganligi uchun toʻlov undirilmaydi. 6. Jismoniy shaxslar soliq organlarida soliq toʻlovchi sifatida jismoniy shaxsning shaxsiy identifikatsiya raqami orqali hisobga qoʻyiladi. Bunda jismoniy shaxslarga vakolatli organ tomonidan berilgan jismoniy shaxsning shaxsiy identifikatsiya raqami soliq toʻlovchining identifikatsiya raqami hisoblanadi. 7. Identifikatsiya raqami toʻqqizta raqamli belgidan iborat boʻlib, dastlabki 8 ta raqam soliq toʻlovchining oʻz raqamini, oxirgi raqam esa nazorat sonini tashkil etadi. Identifikatsiya raqami tuzilishi quyidagicha koʻrinishga ega boʻladi: Ushbu maqsadlarda 20000000Xdan 39999999Xgacha boʻlgan kodlardan foydalanilishi kerak. Bunda X — soliq toʻlovchining identifikatsiya raqami sonlari izchilligi toʻgʻriligini nazorat qiluvchi son, ushbu son Oʻzbekiston Respublikasi Vazirlar Mahkamasi huzuridagi Soliq qoʻmitasida (keyingi oʻrinlarda — Soliq qoʻmitasi) kompyuter tomonidan soliq toʻlovchiga identifikatsiya raqami berish jarayonida muayyan algoritm boʻyicha shakllantiriladi. Zarurat boʻlganda, kodlashtirish tizimi imkoniyatlarini kengaytirish maqsadida quyidagi kodlar zaxira qilingan: 00000000Xdan 19999999Xgacha; 70000000Xdan 99999999Xgacha. 8. Kodlashtirish tuzilishi oʻzgarmas va universal hisoblanadi hamda soliq toʻlovchilarning identifikatsiya raqamlarini berish va qoʻllash tizimida foydalaniladi. 9. Identifikatsiya raqami ushbu Reglamentga ilovada keltirilgan sxemaga muvofiq beriladi. 10. Identifikatsiya raqami: nodavlat notijorat tashkilotlariga adliya organlarida davlat roʻyxatidan oʻtkazish jarayonida; banklar, kredit byurolari va chet el banklarining vakolatxonalariga Oʻzbekiston Respublikasi Markaziy banki tomonidan davlat roʻyxatidan oʻtkazish (akkreditatsiya qilish) jarayonida; diplomatik vakolatxonalar, xorijiy davlatlarning konsullik muassasalari va xalqaro tashkilotlarning vakolatxonalariga Oʻzbekiston Respublikasi Tashqi ishlar vazirligida akkreditatsiyadan oʻtkazish jarayonida; xorijiy tijorat tashkilotlarining vakolatxonalariga Oʻzbekiston Respublikasi Investitsiyalar, sanoat va savdo vazirligida akkreditatsiyadan oʻtkazish jarayonida; boshqa yuridik shaxslarga davlat xizmatlari markazlarida davlat roʻyxatidan oʻtkazish jarayonida; chet el yuridik shaxslarining doimiy muassasalarini hamda alohida boʻlinmalarini, Oʻzbekiston Respublikasida tovar-xomashyo birjalarida operatsiyalarni amalga oshiruvchi va (yoki) tashkil etilgan savdolarda jamiyatlarning aksiyalarini sotib oladigan (sotadigan) hamda jismoniy shaxslarga Oʻzbekiston Respublikasi hududi realizatsiya qilish joyi deb eʼtirof etiladigan elektron shakldagi xizmatlarni koʻrsatuvchi chet el yuridik shaxslariga, shuningdek, soliq toʻgʻrisidagi qonunchilikda nazarda tutilgan boshqa hollarda soliq organlarida hisobga qoʻyishda Soliq qoʻmitasi tomonidan beriladi. 11. Identifikatsiya raqami aniq vaqt rejimida, yangi tashkil etilayotgan yuridik shaxslarga, shuningdek, xorijiy yuridik shaxslarni tadbirkorlik subyektlari sifatida davlat roʻyxatidan oʻtkazishda yoki soliq majburiyatlari paydo boʻlganda yoxud qonunchilikda belgilangan boshqa hollarda davlat roʻyxatidan oʻtkazishda (hisobga olishda) beriladi. 12. Identifikatsiya raqamini shakllantirish boʻyicha roʻyxatdan oʻtkazuvchi organ tomonidan yuborilgan soʻrovlar Soliq qoʻmitasi axborot tizimlarida real vaqt rejimida, biroq 1 ish kunidan koʻp boʻlmagan muddatda maxsus tekshiruvdan oʻtkaziladi. Maʼlumotlarni maxsus tekshiruvdan oʻtkazish shartlari roʻyxatdan oʻtkazuvchi organ va Soliq qoʻmitasi oʻrtasida imzolanadigan maʼlumot almashish boʻyicha texnik hujjatlar bilan belgilanadi. Identifikatsiya raqamini shakllantirish boʻyicha roʻyxatdan oʻtkazuvchi organ tomonidan yuborilgan soʻrovga asosan maʼlumotlarda xatolik aniqlansa, real vaqt rejimida xatolik sababi koʻrsatilgan javob axborot tizimlari orqali roʻyxatdan oʻtkazuvchi organga yuboriladi. 13. Soliq toʻlovchi Soliq kodeksining 127-moddasida koʻrsatilgan hujjatlarda oʻzining identifikatsiya raqamini aniq koʻrsatishi shart. Davlat boshqaruvi organlari, xoʻjalik birlashmalari, mahalliy davlat hokimiyati organlari va boshqa tashkilotlar Soliq kodeksining 127-moddasida koʻrsatilgan hujjatlarda identifikatsiya raqamini aniq va tushunarli qilib qayd etishlari shart. 14. Soliq toʻlovchining Soliq kodeksi 127-moddasida koʻrsatilgan barcha hujjatlarda identifikatsiya raqamini notoʻgʻri yoki noaniq koʻrsatishi soliq toʻlovchilarning identifikatsiya raqamlarini qoʻllanish tartibini buzishga tenglashtiriladi. 15. Ushbu Reglament talablarini buzishda aybdor boʻlgan shaxslar qonunchilik hujjatlariga muvofiq javob beradilar. Bosqichlar Subyektlar Chora-tadbirlar Muddatlar 1-bosqich Soliq toʻlovchi Roʻyxatdan (akkreditatsiyadan) oʻtkazuvchi (hisobga oluvchi) organga ariza beradi. Murojaat qilinganda 2-bosqich Roʻyxatdan (akkreditatsiyadan) oʻtkazuvchi organ 1. Soliq toʻlovchining vakili tomonidan taqdim etilgan maʼlumotlar asosida soliq toʻlovchini roʻyxatdan (akkreditatsiyadan) oʻtkazib, maʼlumotlarni axborot tizimiga kiritadi va identifikatsiya raqamini berish boʻyicha soʻrov yuboradi. Qonunchilik hujjatlarida belgilangan muddatlarda Soliq organi 2. Arizada keltirilgan maʼlumotlarni Oʻzbekiston Respublikasi soliq toʻlovchilarining yagona reyestriga kiritadi. 3-bosqich Soliq qoʻmitasi 1. Axborot tizimi orqali roʻyxatdan (akkreditatsiyadan) oʻtkazuvchi organdan kelgan maʼlumotlarni maxsus tekshiruvdan oʻtkazadi. 2. Maʼlumotlar toʻliq va toʻgʻri boʻlsa, identifikatsiya raqamini shakllantirib, axborot tizimi orqali roʻyxatdan (akkreditatsiyadan) oʻtkazuvchi organga yuboradi. 3. Chet el yuridik shaxslarini hisobga olishda soliq toʻlovchining vakiliga identifikatsiya raqami berilganligi boʻyicha guvohnomani taqdim etadi yoki elektron pochta manziliga yuboradi. 4. Maʼlumotlarda xatolik aniqlansa, identifikatsiya raqami shakllantirilmaydi va xatolik sababi koʻrsatilib, axborot tizimi orqali roʻyxatdan (akkreditatsiyadan) oʻtkazuvchi organga qaytariladi. Real vaqt rejimida 4-bosqich Roʻyxatdan (akkreditatsiyadan) oʻtkazuvchi organ Soliq qoʻmitasi tomonidan qaytarilgan xatolik bartaraf qilinadi va identifikatsiya raqamini berish boʻyicha qayta soʻrov yuboradi. Xatolik aniqlanganda 1. Mazkur Reglament Oʻzbekiston Respublikasining Soliq kodeksi va boshqa qonunchilik hujjatlarida belgilangan soliq imtiyozlaridan soliq toʻlovchilarning foydalanishi boʻyicha davlat xizmatini (keyingi oʻrinlarda — davlat xizmati) koʻrsatish tartibini belgilaydi. 2. Davlat xizmati Yagona interaktiv davlat xizmatlari portali va Elektron soliq xizmatlari portali orqali Oʻzbekiston Respublikasi Soliq qoʻmitasi (keyingi oʻrinlarda — vakolatli organ) tomonidan elektron tarzda koʻrsatiladi. 3. Davlat xizmati Oʻzbekiston Respublikasi Soliq kodeksining 75-moddasiga asosan soliq organlari tomonidan axborot tizimlari orqali soliq imtiyozlarini hisobga olish va har bir soliq imtiyozi uchun alohida unikal kodni (ID-raqamini) bergan holda amalga oshiriladi. 4. Davlat xizmatidan soliq toʻlovchilar quyidagi tartibda foydalanishlari mumkin: soliq toʻlovchilarning shaxsiy kabineti orqali elektron tarzda soʻrov taqdim etgan holda (jismoniy shaxslardan olinadigan daromad soligʻi va ijtimoiy soliq boʻyicha imtiyozlar bundan mustasno); mahsulot va xizmatlarning identifikatsiya kodini soliq imtiyoziga biriktirish orqali, bunda tovarlarni (xizmatlarni) realizatsiya qilishda elektron hisobvaraq-fakturaga mahsulot va xizmatlarning identifikatsiya kodi kiritilganda soliq imtiyozi avtomat shakllanadi. 5. Davlat xizmatini koʻrsatish ushbu Reglamentga ilovada keltirilgan sxemaga muvofiq amalga oshiriladi. 6. Soliq toʻlovchilar Oʻzbekiston Respublikasi Soliq kodeksining 88-moddasida nazar tutilgan daʼvo qilish muddati mobaynida soliq imtiyozlaridan foydalanish uchun shaxsiy kabinet orqali soliq organiga elektron tarzda soʻrov taqdim etadi. Bunda soliq toʻlovchilarga shaxsiy kabineti orqali murojaatlarning koʻrib chiqish holatini elektron tarzda kuzatib borish imkoniyati yaratiladi. 7. Soliq toʻlovchilar davlat xizmatidan foydalanishdan xizmat koʻrsatishning har qanday bosqichida bosh tortish huquqiga ega. Soliq toʻlovchi davlat xizmatidan foydalanishdan bosh tortgan taqdirda, uning soʻrovi koʻrib chiqilmasdan qoldiriladi. 8. Soliq toʻlovchi tomonidan quyidagi maʼlumotlar Yagona interaktiv davlat xizmatlari portali yoki vakolatli organning Elektron soliq xizmatlari portalidagi soliq toʻlovchining shaxsiy kabineti orqali tanlanadi: soliq imtiyozlaridan foydalanish huquqini beruvchi normativ-huquqiy hujjat turi, raqami va sanasi; soliq imtiyozining turi; qonunchilik hujjatlarida belgilangan imtiyozning boshlanish va tugash sanalari (muddat belgilanmagan holatlar mustasno); mahsulot va (yoki) xizmatga soliq imtiyozidan foydalanish soʻralayotgan hollarda mahsulot va (yoki) xizmatning identifikatsiya kodi. 9. Qonunchilik hujjatlariga muvofiq asoslantirish talab qilinadigan imtiyozlardan foydalanishda, soliq toʻlovchi tomonidan soʻrovga qoʻshimcha ravishda soliq imtiyozidan foydalanish huquqini tasdiqlovchi hujjatlarning nusxalari (shartnoma, ruxsatnoma, guvohnoma, litsenziya, sertifikat, bitim, tegishli idora va tashkilotlarning xati, kadastr hujjati, ijara shartnomalari) ilova qilinadi. 10. Soliq organi soʻrov kelib tushgan vaqtdan boshlab oʻn besh kun ichida soʻrovni koʻrib chiqadi. Soʻrovni qoʻshimcha oʻrganish talab etilgan hollarda uni koʻrib chiqish muddati oʻttiz kungacha uzaytirilishi mumkin. Qonunchilik hujjatlariga muvofiq qoʻshilgan qiymat soligʻi boʻyicha tovarlar (xizmatlar)ga berilgan imtiyozlardan foydalanish yuzasidan soliq toʻlovchilar tomonidan yuborilgan soʻrovlar, vakolatli organdagi mavjud ichki va tashqi manba maʼlumotlari asosida avtomatlashtirilgan tarzda inson omilisiz qabul qilinadi. 11. Soʻrovni koʻrib chiqishda quyidagilar oʻrganiladi: qonunchilik hujjatiga asosan soliq imtiyozi berilishi nazarda tutilgan soliq turlari, maqsadi va mazmuni; soliq imtiyozini qoʻllash boʻyicha soliq toʻlovchi tomonidan taqdim etilgan asoslantiruvchi maʼlumotlar (shartnoma, ruxsatnoma, guvohnoma, litsenziya, sertifikat, bitim, tegishli idora va tashkilotlarning xati, kadastr hujjati, ijara shartnomalari); soliq imtiyozi berilishida soliq solish obyektining imtiyoz talabiga muvofiqligi. Agar soliq toʻlovchi bir nechta soliq imtiyoziga ega boʻlsa, har bir imtiyoz uchun alohida soʻrov yuboradi. 12. Soliq organi asoslar yetarli boʻlmaganda soʻrovni aniq sabablari va qonunchilik normalarini koʻrsatgan holda qayta ishlashga qaytaradi va bu haqda soliq toʻlovchi shaxsiy kabineti orqali koʻrishi mumkin boʻladi. 13. Soʻrov qaytarilgan taqdirda, soliq toʻlovchi ushbu Reglamentga muvofiq umumiy tartib asosida kamchiliklarni bartaraf qilgan holda qayta soʻrov yuborishi mumkin. 14. Soliq toʻlovchilar tomonidan imtiyozdan foydalanish boʻyicha taqdim qilgan hujjatlarning haqqoniyligi va asosligi boʻyicha javobgarlik ularning zimmasiga yuklatiladi. 15. Soliq organi oʻz faoliyatini amalga oshirishi jarayonida olingan maʼlumotlarning sir saqlanishini taʼminlaydi. 16. Ushbu Reglament talablarini buzgan shaxslar qonunchilik hujjatlarida belgilangan tartibda javob beradilar. BosqichlarSubyektlarTadbirlarBajarish muddatlari1-bosqichSoliq toʻlovchiYagona interaktiv davlat xizmatlari portali yoki Soliq qoʻmitasining Elektron soliq xizmatlari portalidagi soliq toʻlovchining shaxsiy kabineti orqali soʻrov shaklini elektron tarzda toʻldirib soliq organiga yuboradi.Oʻz xohishiga koʻra2-bosqichSoliq organiSoʻrov avtomatik tarzda soliq organining “E-imtiyoz” avtomatlashtirilgan axborot tizimida shakllanadi.Real vaqt rejimida3-bosqichSoliq organiSoʻrovni koʻrib chiqadi va asoslar yetarli boʻlganda soʻrovni qabul qiladi yoki qaytaradi.15 kun ichida4-bosqichSoliq organiSoʻrovni koʻrib chiqish natijasi soliq toʻlovchining shaxsiy kabinetiga elektron tarzda yuboriladi.Real vaqt rejimida